Lebih Fleksibel Dan Mudah, Wise Perkenalkan Fungsi Pindahan Wang Ke Touch ‘n Go

Wise merupakan sebuah perkhidmatan popular di kalangan pengembara atau yang sering berurusan transaksi mata wang luar negara kerana sangat mudah dan pantas. Mereka kini nampaknya telah memberikan sentuhan baharu bagi laman web rasmi dan juga aplikasinya.

Bersempena dengan pengenalan ini, mereka juga telah menambah beberapa fungsi baharu buat penggunanya. Antara fungsi yang sangat menarik untuk diketahui adalah kebolehan membuat pembayaran kod QR.

Dengan ini, ia membenarkan pengguna untuk melakukan pembayaran menerusi kod QR di kedai-kedai yang menyokongnya. Di samping itu, Wise juga menawarkan penghantaran wang kepada lebih 11 dompet mudah alih di Asia.

Ini termasuklah Touch ‘n Go di Malaysia, GrabPay di Filipina dan juga ShopeePay di Indonesia. Hal ini sekaligus membolehkan anda membuat pemindahan baki daripada akaun Wise lalu terus ke akaun Touch ‘n Go jika perlu.

Perkembangan lain yang turut dikongsikan oleh pihak Wise adalah jumlah pengguna yang sudah mencapai 16 juta di seluruh dunia di samping menerima 100,000 orang pengguna baharu pada setiap minggu. Kini kad Wise juga hadir dengan berwajah baharu yang tampak lebih premium dan kemas.


Lebih Hebat Dan Meriah, Courts Sedia Tawarkan Rebat Melebihi RM3.8 Juta Sempena Raya

Hari Raya Aidilfitri seharusnya diraikan dengan penuh rasa kesyukuran dan kegembiraan. Meski kita masih terkesan dengan pandemik, segala persiapan tetap perlu di laksanakan bagi memastikan sambutan raya tetap meriah. Bukan sahaja persiapan dari segi pakaian baharu, rumah kita juga harus diambil kira agar keterujaan tetap dirasai.

Courts Malaysia, sebagai peneraju jualan barang elektrik, teknologi dan perabot terbesar di Malaysia menawarkan promosi menarik untuk pelanggannya sempena Hari Raya yang bakal tiba.

Menerusi kempen Sinari Raya Jimat Berbelanja, harga yang di tawarkan adalah sangat rendah berbanding harga kempen lain sehingga pelanggan boleh nikmati rebat melebihi RM3.8 juta di seluruh cawangan.

Selain itu, diskaun untuk setiap kategori juga amat berbaloi untuk di rebut seperti diskaun sehingga 20% untuk pembelian perabot dan diskaun sehingga 15% untuk pembelian peti sejuk, penyaman udara mesin basuh dan televisyen terpilih.

Ini lah masa yang sesuai untuk anda menukar barangan rumah kepada yang lebih besar, lebih selesa dan lebih berkapasiti tinggi. Di Courts lebih banyak anda membeli, lebih jimat anda berbelanja. Eratkan hubungan anda dengan orang tersayang dengan berhubung menggunakan telefon pintar lebih canggih dan jelas.

Setiap pembelian telefon pintar terpilih bernilai RM2,999 dan ke atas, anda boleh dapat rebat sehingga RM200. Bukan itu sahaja, servis-servis ekstra juga turut tersedia seperti penghantaran percuma, servis dr.digital dan banyak lagi.

Hadiah-hadiah percuma berjenama juga menanti pelanggan dengan setiap pembelian barangan serendah RM1,499 dan ke atas seperti barangan jenama jag Elba, pengisar Sharp, pembersih udara Sharp, tab Samsung Galaxy, Apple Airpods Pro dan Samsung Galaxy tab S6 Lite.

Jadikan Courts Malaysia sebagai tempat pilihan untuk anda berbelanja barangan rumah dan jangan lupa untuk nikmati servis sanitasi rumah hanya RM199 untuk memastikan keselamatan dan keselesaan tetamu dan seisi keluarga anda.

Kunjungi Courts berdekatan anda sekarang sehingga 18 Mei 2021 dan untuk maklumat lanjut mengenai promosi kami, layari laman web Courts di atau layari akaun rasmi Instagram atau Facebook. Tertakluk terma dan syarat. Tonton video Raya dari Courts bersempena pandemik yang bertajuk Raya Ni Tak Best!

Sempena raya yang bakal tiba, ketahui bagaimana anda mampu hasilkan kuih raya menggunakan coklat Cadbury.

Anda Mahu Buat Kuih Raya Sambil Beramal Bersama Cadbury? Cuba Resepi Terbaharu Ini

6 Sebab Mengapa Sungei Wang Plaza Perlu Jadi Lokasi ‘Shopping’ Raya Anda Tahun Ini


Lebih Jimat Belanja Sewa, Toyota Vellfire Sah Jadi Kenderaan Rasmi Menteri Kabinet

Pihak kerajaan telah membuat keputusan untuk menggunakan Toyota Vellfire 2.5L sebagai Kenderaan Rasmi Jawatan (KRJ) Menteri Kabinet bagi menggantikan model Proton Perdana 2.4 Premium yang digunakan sebelum ini.

Kementerian Kewangan Malaysia (MOF) memuat naik kenyataan rasmi melalui media sosial menyatakan kos sewaan bulanan bagi Proton Perdana 2.4 Premium adalah RM4,854.41 manakala Toyota Vellfire 2.5L pula cuma berjumlah RM4,851.61, di mana kos sewaan KRT Menteri Kabinet telah jimat sebanyak RM2.80 untuk setiap seunit.

Siaran Media Berkenaan Pertukaran Kenderaan Rasmi Jawatan Berikutan Penamatan Pengeluaran Proton Perdana Menjimatkan Perbelanjaan Sewaan Kenderaan Kerajaan. pic.twitter.com/Zkq26lk5sQ

— Ministry of Finance🇲🇾 (@MOFmalaysia) November 7, 2021

Menteri Kewangan, Senator Tengku Datuk Seri Zafrul Tengku Abdul Aziz mendedahkan kenderaan rasmi untuk Menteri Kabinet Malaysia telah ditukar daripada Proton Perdana 2.4 Premium kepada Toyota Vellfire 2.5L sejak April 2021 lalu.

“Cadangan penggantian kereta Proton Perdana kepada kenderaan lain seperti Toyota Vellfire sebenarnya telah dipertimbangkan semasa pentadbiran kerajaan terdahulu tetapi ditangguhkan dan hanya dilaksanakan pada tahun ini.

“Untuk makluman, usia KRJ bagi jemaah menteri sebelum penggantian pada tahun ini ada yang mencecah enam tahun.

“Sedangkan tempoh penggantian KRJ sebenarnya dijadualkan setiap empat tahun sekali,” terang kenyataan oleh Kementerian Kewangan Malaysia.

Memetik laporan Utusan, kerajaan telah membayar kos pajakan bulanan Toyota Vellfire 2.5L sebanyak RM5,759.35. Kos pajakan bulanan ini terdiri dari kos sewaan bulanan sebanyak RM4,851.61 dan kos selenggaraan bulanan RM907.74.

Tambah Tengku Zafrul, sehingga September 2021, kerajaan telah membayar kos pajakan sebanyak RM1.42 juta kepada syarikat konsesi.

Pihak JPJ menyarankan orang ramai untuk menyalurkan maklumat mana-mana kenderaan yang memasang nombor pendaftaran yang mengelirukan, kabur atau ‘fancy’. Baca lebih lanjut melalui pautan di bawah.

Pemilik Nombor Plat ‘Fancy’ Boleh Didenda Tidak Lebih RM3,000 Jika Bersalah

Tol RFID Dilengkapi Kamera Pengecaman Nombor Plat Dan Sistem ‘AI’ Mula Beroperasi


Lebih Kelakar Dan Kecoh, Lihat Ryan Reynolds Dan Emma Stone Kembali Dalam The Croods: A New Age

Sebuah filem animasi, The Croods: A New Age bakal membuatkan anda terhibur sepanjang anda menonton filem tersebut di pawagam. Bagi anda yang tidak tahu, The Croods: A New Age merupakan sebuah filem sekuel daripada The Croods yang ditayangkan pada tahun 2013.

Sedikit sinopsis, sekuel kali ini mengisahkan keluarga Croods yang berdepan cabaran baru dengan bertemu keluarga prasejarah lain selepas meninggalkan gua mereka sebelum ini. Perbezaan antara keluarga Croods dan keluarga prasejarah tersebut menyebabkan hubungan mereka ‘berpecah’ serta mereka bakal berdepan ancaman lebih besar.

Untuk pengetahuan anda, suara latar bagi keluarga Croods adalah Nicolas Cage, Emma Stone, dan Ryan Reynolds, manakala keluarga Betterman adalah Peter Dinklage sebagai Phil, Leslie Mann sebagai Hope, dan Kelly Marie Tran sebagai anak mereka, Dawn.

Sebelum terlupa, anda juga berpeluang untuk menangi hadiah seperti t-shirt, plush bag tags dan plush bumbags. Jika anda ingin menangi kesemua hadiah ini, layari link ini untuk maklumat lanjut. Apa kata anda tonton dahulu trailer filem The Croods: A New Age sementara menanti ia ditayangkan di pawagam Malaysia pada 13 Mei 2021 ini.

Sementara itu, kami kongsikan beberapa filem yang mungkin anda berminat untuk tonton di pawagam pada pautan di bawah ini.

Tonton Trailer Rasmi Nobody, Filem Penuh Aksi Persis John Wick

Tonton Trailer Rasmi Fast & Furious 9 Yang Penuh Aksi Dan Kejutan

Lagu Terkenal Taylor Swift Dipilih Sebagai Muzik Latar Filem Animasi Spirit Untamed


Lebih Kemas Dan Premium, Ini Pandang Pertama Kami Tentang Samsung Galaxy A72

Mulai perkenalkan siri Galaxy-A pada tahun 2019 bagi menguasai pasaran kelas pertengahan telefon pintar, siri ini dilihat masih releven memasuki tahun ketiga. Pada tahun ini, Samsung dilihat menawarkan beberapa pembaharuan terbaru menerusi tiga model yang dilancarkan iaitu Samsung Galaxy A32,52 dan A72.

Menariknya pada kali ini, Samsung berjaya menawarkan beberapa ciri yang terdapat pada telefon pintar flagship pada siri-A sekaligus membuatkan model ini tampil lebih premium dengan harga mampu milik.

Model Galaxy A72 pada siri ini dilihat sebagai model dengan penawaran spesifikasi terbaik berbanding tiga model yang ditawarkan. Berikut merupakan pandang pertama kami bagi model Samsung Galaxy A72.

Dari segi rekaan, Samsung berjaya menawarkan rekaan yang lebih fresh pada model ini dengan penawaran skrin Infinity-O 6.7-inci beserta paparan Super AMOLED FHD+. Refresh rate pada model ini juga turut ditawarkan sehingga 90Hz.

Samsung pada kali ini nampaknya telah memilih untuk menggunakan material plastik pada bahagian belakang dengan padanan warna Awesome Blue sekaligus membuatkan model ini tampil lebih ceria.

Mengulas dari segi spesikasi, Samsung Galaxy A72 ditawarkan dengan cip pemprosesan lapan teras dengan kelajuan mencecah 2.3Ghz. RAM dan ruang storan pula masing-masing ditawarkan dengan saiz 8GB dan 256GB.

Menariknya, Samsung turut menawarkan kapasiti bateri yang boleh dikatakan agak besar pada model ini iaitu 5,000mAh dan turut diberikan pengecasan 25W bersama dalam kotak.

Mengulas mengenai kamera, Samsung Galaxy A72 dilengkapi dengan empat kamera di mana kamera utama ditawarkan dengan sensor 64-megapixel beserta sokongan OIS. Kamera kedua pula ditawarkan dengan sensor 12-megapixel sudut lebar manakala dua kamera lagi hadir dengan sensor 5-megapixel untuk macro shot.

Seperti telefon pintar premium, Samsung Galaxy A72 turut disertakan dengan sensor telefoto 8-megapixel membolehkan pengguna mengambil gambar dengan zum sehingga 30X menerusi Space Zoom. Dari segi kamera hadapan, model ini turut menawarkan sensor yang besar untuk pengguna berswafoto menerusi kamera 32-megapixel.

Sama-sama nantikan review penuh daripada VOCKET mengenai Samsung Galaxy A72 yang baru sahaja dilancarkan. Model ini juga sedia untuk didapatkan dengan harga rasmi iaitu RM1,899 sahaja.

Ketahui juga cara-cara untuk menghindari mata yang sering sakit dan pedih sewaktu menonton skrin komputer.

Ini Caranya Untuk Hindari Mata Sering Sakit Dan Pedih Sewaktu Menonton Skrin Komputer

Gara-Gara Jual iPhone Tanpa Pengecas, Apple Didenda RM8 Juta Di Brazil


Lebih Kreatif Dan Pintar, GPT-4 Diperkenalkan Dengan AI Generasi Baharu

OpenAI selaku pembangun disebalik model bahasa yang digunakan pada kecerdasan buatan iaitu ChatGPT kini mengumumkan kehadiran dengan versi GPT-4 secara rasminya. Menerusi pengumuman ini, terdapat beberapa penambahbaikan namun belum tersedia untuk pengguna awam lagi.

GPT-4 membawakan kebolehan menyelesaikan pelbagai masalah dan persoalan dengan kadar ketepatan yang lebih tinggi. Di samping itu, GPT-4 juga boleh membantu dalam tugasan kreatif seperti mencipta lagu, menulis skrip malah turut mempelajari corak penulisan seseorang.

OpenAI menyatakan ia kini menghasilkan jawapan lebih “selamat” dan berguna kepada pengguna. Dengan kemas kini ini juga, GPT-4 menawarkan kebolehan output sehingga 25,000 patah perkataan berbanding sebelum ini yang hanya terhad kepada 3,000 sahaja.

Menariknya, kini GPT-4 menawarkan sokongan input secara visual serta menawarkan analisa untuk sesuatu gambar atau visual yang disertakan. Mudah kata, GPT-4 tampil lebih pintar daripada versi kita gunakan di mana mampu menyelesaikan masalah dengan berkongsi penyelesaian yang lebih tepat kerana mempunyai pengetahuan yang lebih luas.

OpenAI menyatakan kini GPT-4 telah diintergrasi kepada beberapa perkhidmatan termasuk Duolingo, Stripes, Morgan Stanley dan Khan Academy. Pengguna berbayar sudah boleh mengakses ChatGPT versi baharu ini dan masih belum diketahui bila pula penawaran secara meluas untuk pengguna biasa.


6 Tempat Berisiko Tinggi Sebar COVID-19

Penularan wabak COVID-19 di Malaysia ketika ini semakin meningkat dengan kes harian sering mencecah empat angka, oleh itu pihak kerajaan telah umumkan perlaksanaan Perintah Kawalan Pergerakan Bersyarat (PKPB) di beberapa tempat bagi memutuskan rantaian wabak COVID-19.

Walaupun dalam tempoh PKPB, orang ramai masih bersikap endah tidak endah dan keluar seperti biasa. Jadi bagi mengelakkan penularan jangkitan COVID-19, berikut kami senaraikan tempat yang berisiko COVID-19 yang boleh mendedahkan anda pada wabak tersebut.

Setelah diumumkan kerajaan bahawa PKPB akan dilaksanakan, rata-rata rakyat Malaysia telah keluar membeli barangan runcit supaya tidak kehabisan stok di rumah. Hal demikian bukan sahaja berbahaya tetapi harus diingatkan pada kluster Utama yang kini sudah melibatkan enam generasi kes.

“Apabila anda mendapat jangkitan di pusat beli-belah, anda akan kembali ke rumah anda. Kemudian anda akan mula menjangkiti rakan anda, keluarga anda dan sebagainya.

“Jadi sekarang jangkitan itu sudah melibatkan generasi keenam, itu bukan hanya generasi pertama (kes dari pusat membeli-belah). Tetapi mereka (yang) pulang ke rumah dan kemudian menjangkiti orang lain. Ini telah menyebabkan enam generasi kes,” kata Ketua Pengarah Kesihatan Dr Noor Hisham Abdullah.

Sebaiknya, bagi tujuan mendapatkan bekalan makanan atau keperluan asas harian, biarlah dua orang sahaja yang keluar sebagai wakil daripada 1 isi rumah. Apabila ramai yang keluar, amalan penjarakan sosial tidak akan diikuti dan tempat tersebut juga akan dikerumuni dengan ramai orang.

Walaupun tiada lagi kluster yang melibatkan pengangkutan awam tetapi saringan kesihatan lebih ketat perlu dilaksanakan bagi mengelakkan penularan wabak COVID-19.

Menurut Menteri Pengangkutan Wee Ka Siong, antara langkah pencegahan COVID-19 yang akan dilakukan adalah aktiviti pembersihan atau disinfeksi di seluruh lokasi.

Katanya, prosedur operasi standard (SOP) yang ditetapkan oleh Majlis Keselamatan Negara (MKN) seperti mengamalkan penjarakan fizikal dan penggunaan pelitup muka, perlu dikuatkuasakan tanpa kompromi demi kepentingan semua pihak, termasuk kakitangan dan pengguna pengangkutan awam.

Rumah ibadat dipercayai berisiko tinggi, hal demikian kerana rumah ibadat merupakan tempat di mana ramai individu berkumpul, berkongsi makanan, bercakap dan berdiri tanpa mengamalkan penjarakan fizikal.

Terdapat satu kes yang berlaku di Masjid Sri Petaling di mana ianya lahir daripada perhimpunan Jemaah tabligh yang dihadiri dengan peserta dari pelbagai negara. Menurut Kementerian Kesihatan Malaysia (KKM), perhimpunan ini adalah acara tahunan dan dianjurkan sebelum kerajaan mengeluarkan arahan rasmi di mana sebarang perhimpunan awam adalah tidak dibenarkan.

Walaupun aktiviti di luar rumah lebih baik berbanding aktiviti yang dilakukan di dalam, itu tak bermakna yang segala jenis majlis selamat dianjurkan terutama sekali pada waktu ini. Sebaiknya segala bentuk majlis perhimpunan harus dielakkan buat sementara waktu.

Sekiranya anda terfikir untuk pergi keluar bermain golf, mungkin anda perlu fikir semula kerana tempat tersebut juga merupakan antara tempat yang berisiko tinggi untuk penularan wabak COVID-19.

Baru-baru ini, seramai 23 pekerja kelab golf Tropicana & Country Resort telah disahkan positif COVID-19. Walaupun begitu, sebanyak 597 pekerja di kawasan itu dijangka akan menjalani saringan Covid-19.

Jadi dinasihatkan sekali lagi, jika tiada urusan penting yang harus anda lakukan, duduk sahaja di rumah kerana pada ketika ini, kes COVID-19 bukan sahaja dapat dikesan di sesuatu tempat, ianya telah merebak ke serata tempat. Tidak dinafikan sesiapa yang anda jumpa mungkin positif COVID-19.

Mungkin pada anda, kedengaran majlis kenduri seperti tidak berbahaya bukan? Perhimpunan besar-besaran sememangnya memberi impak mendadak dalam peningkatan kes COVID-19 di Malaysia.

Seperti kes yang terjadi di Bandar Baru Bangi, Selangor, yang melibatkan majlis perkahwinan yang menyebabkan 88 kes disahkan positif COVID-19.

“Majlis perkahwinan di Bandar Baru Bangi, Selangor di mana merupakan satu kluster jangkitan Covid-19 yang kemudiannya membentuk jangkitan sehingga generasi ke-5. Sehingga 6 April, 88 kes telah disahkan positif Covid-19 daripada kluster ini, termasuk satu kes dirawat di ICU,” kata Ketua Pengarah Kesihatan,Datuk Dr Noor Hisham Abdullah.

Majlis perkahwinan atau kenduri haruslah ditangguhkan terlebih dahulu, hal demikian kerana COVID-19 dapat tersebar antara hubungan rapat, memeluk dan perkongsian makanan.

Mungkin kita tidak tahu tetapi tempat kerja merupakan salah satu tempat yang berisiko tinggi kepada penularan jangkitan. Perkara ini dapat dilihat semenjak permulaan pandemik ini, sebanyak 62 kluster atau 30 peratus daripada 230 kluster COVID-19 telah dilaporkan di negara ini.

Pihak majikan memainkan peranan yang penting bagi membendung penularan wabak di tempat kerja dengan mengambil tindakan jika terdapat pekerja yang menunjukkan simptom-simptom ringan seperti demam, batuk dan sakit kepala. Majikan juga harus memastikan tempat kerja mematuhi prosedur operasi standard (SOP) yang telah ditetapkan.

Memandangkan PKPB dilanjutkan hingga ke bulan Disember, dinasihatkan supaya masyarakat untuk tidak keluar jika tiada urusan penting di luar, tibalah masanya rantaian COVID-19 diputuskan semula.

Tidak lama dahulu, kita telah berjaya membendung penularan COVID-19 sehingga mencatat angka sifar atau satu digit sehari tetapi disebabkan sesetengah pihak yang gagal mengawal diri daripada melakukan perkara-perkara yang boleh meningkatkan risiko untuk dijangkiti seperti tidak mengamalkan penjarakan sosial, tidak mengamalkan pemakaian pelitup muka apabila berada di khalayak umum, serta tidak membersihkan tangan, kes telah meningkat naik.

Tertarik dengan artikel di atas? Mari layan cerita ini pula, tiket bas laris terjual sebaik sahaja pengumuman PKPB.

Tiket Bas Ke Kelantan Laris Terjual Sebaik Sahaja Pengumuman PKPB

5 Drama Korea ‘Ongoing’ Yang Anda Boleh Layan Sepanjang PKPB Di Rumah

PKPB Di Kuala Lumpur, Selangor Dan Putrajaya Disambung Dua Minggu Lagi


Lebih Lumayan Berbanding Tewaskan Conor McGregor, Ini Jumlah Hadiah Kemenangan Diterima Khabib Sebelum Bersara

Mungkin bunyinya agak mengejutkan tetapi jumlah hadiah wang tunai yang diraih Khabib dalam perlawanan terakhirnya sebelum bersara adalah dilaporkan lebih tinggi berbanding apa yang diterima selepas perlawanan menentang Conor McGregor.

Walaupun perlawanannya menentang McGregor lebih mencuri tumpuan dengan perkelahian antara keduanya, namun dari sudut hadiah dan imbuhan yang diterima adalah tidak setinggi kali ini ketika beliau menewaskan Justin Gaethje.

Menurut laporan Russia Today, atlet seni bela campuran dari Rusia itu akan menerima lebih daripada RM25 juta termasuk bonus selepas perlawanan yang dianggarkan bernilai lebih RM300,000.

Ketika menewaskan McGregor pada 2018, Khabib dilaporkan meraih hadiah wang tunai berjumlah sekitar RM8 juta. Tetapi kali ini ia mencecah RM25 juta dan boleh bertambah mengikut beberapa terma dalam kontraknya seperti pendapatan daripada hak penyiaran pay-per-view yang telah dipersetujui.

Manakala pencabarnya, Gaethje pula dilaporkan hanya menerima sekitar RM1.6 juta di atas usahanya menghalang Khabib dalam perlawanan yang berkesudahan dengan ‘submission’ baru-baru ini.

Bukan sahaja mencatatkan kemenangan untuk menjadikan rekod tanpa kalah miliknya kepada 29-0 tetapi Khabib selepas perlawanan berkenaan membuat keputusan yang mengejutkan ramai untuk bersara daripada arena UFC.

Keputusan itu menurutnya dibuat kerana pemergian ayahnya yang juga merupakan jurulatihnya serta janji yang dibuat kepada ibunya untuk meluangkan lebih banyak masa bersama selepas ini.

Baca lebih lanjut mengenai keputusan Khabib mengundur diri dariapada arena seni bela diri campuran melalui pauatan di bawah.

Mahu Tunai Janji Ibu, Khabib Nurmagomedov Umum Bersara Daripada UFC

Berhenti Kelahi Seketika, Conor McGregor Ucap Takziah Buat Bapa Khabib

Cristiano Ronaldo Yakin ‘Saudaranya’ Khabib Akan Menang Jika Diizinkan Allah


Lebih ‘Makan Garam’, Nasihat Pak Utih Di TikTok Ini Raih Perhatian Bakal Suami

Para wanita memang cukup dikenali dengan sifatnya yang complicated. Mulut kata ‘ya’ tapi hati kata ‘tidak’, perut kata ‘lapar’ tapi kepala pula menggeleng. Baru-baru ini, telah tular di media sosial tentang individu bernama ‘Pak Utih’ yang memberikan nasihat rumah tangga kepada para bakal suami menerusi akaun TikTok beliau.

Video Pak Utih yang dimuat naik dari akaun TikTok tersebut telah tular menerusi tweet dari @hanishx. Berdasarkan video tersebut, Pak Utih memberikan tips kepada para bakal suami tentang cara-cara untuk memahami isteri dengan lebih baik.

Weh Pak Utih kat Tiktok ni banyak bagi nasihat untuk para suami. Baguih na. I terus follow sebab relatable! 🤣 pic.twitter.com/pHBEs8iiFl

“Wahai lelaki, perempuan ni kadang-kadang dia tanya soalan tu ada makna lain tau. Soalan itu sebenarnya adalah kenyataan. Saya beri contoh, kata lah kita berjalan dalam kereta, kemudian dia bertanya ‘abang tak lapar ke?’ itu bukan soalan, itu sebenarnya menunjukkan dia lapar,” jelas Pak Utih.

Nasihat dari ‘otai’ ini menerima sambutan baik dari para netizen. Ramai di kalangan wanita juga bersetuju dengan tips-tips yang diberikan Pak Utih kerana katanya wanita memang suka berkias tapi suami sahaja yang tidak faham.

lelaki² right now: pic.twitter.com/Lzj42DSckd

Nasihat yang berguna. Pandai Pak Cik ni gunakan media sosial untuk berkongsi nasihat. ❤

— Shahir |شھیر 🇲🇾 (@shahiramirul_) December 2, 2020

Haha. Tapi kebanyakan perempuan ini memang selalu kalau dia tanya orang lain benda tu, sebab dia yang rasa. Tak kisahlah bab lapar ke, rindu ke. 😅

— Anem Arnamee (@arnamee) December 2, 2020

Benarkah wanita ni suka berkias dan complicated? Setiap orang itu berbeza-beza tetapi apa yang penting, nasihat dari Pak Utih ini boleh kita cuba, mana tahu boleh membawa manfaat. Hal ini kerana, Pak Utih juga telah menulis beberapa naskah buku tentang rumah tangga!

Jadi buat para bakal suami, kalau anda ingin menimba ilmu tentang tips-tips untuk memahami bakal isteri dengan lebih baik, boleh lah tonton video-video Pak Utih ini di akaun TikTok atau ke Facebook page beliau.

Untuk membaca cerita-cerita yang telah tular di media sosial, klik sahaja pada pautan di bawah.

‘Nasi Goreng, Kicap Manis, Terima Kasih’- Bebelan Minions Dalam Bahasa Malaysia Curi Perhatian

Kemunculan Tiba-Tiba Abang Kepada Mail Dalam Upin Dan Ipin Buat Netizen Teruja


‘Lebih Memahami Indonesia’ – Penganalisa Politik Negara Jiran Ini Yakin Anwar Lebih Hebat Berbanding Jokowi

Sebut mengenai Datuk Seri Anwar Ibrahim Dan Jokowi pasti seluruh dunia mengenalinya. Berjaya dilantik sebagai Perdana Menteri dan Presiden antara yang membuatkan dua individu ini dikenali ramai.

Terbaharu, bersempena dengan lawatan Datuk Seri Anwar Ibrahim ke Jakarta, Indonesia, kehadiran beliau telah disambut dengan baik dan meriah oleh seluruh warga Indonesia.

Malah Datuk Seri Anwar Ibrahim turut menguucapkan negara Indonesia merupakan negara yang dekat dirinya berikutan sokongan terus-menerus negara jiran tersebut terhadap perjuangannya.

Terbaharu, selepas selesainya wawancara Datuk Seri Anwar Ibrahim di Jakarta, terdapat seorang ahli akademik, filsuf dan juga penganalisa politik Indonesia iaitu Rocky Gerung yang secara lantang memuji kehebatan dan kepimpinan Datuk Seri Anwar Ibrahim.

banyak membaca… #anwaribrahim #perdanamenterimalaysiake10 #malaysia #indonesia #fyp #fypシ #tiktokmalaysia #tiktokindonesia

♬ original sound – Saif Deen – Saif Deen

Lebih mengejutkan ramai, beliau berpendapat Datuk Seri Anwar Ibrahim jauh lebih hebat dan memahami Indonesia jika dibandingkan dengan presiden mereka sendiri iaitu Jokowi.

Perkongsian daripada YouTuber seterusnya tular di TikTok ini sekaligus telah menjemput komen netizen dari Malaysia dan Indonesia di mana masing-masing berpendapat dua tokoh ini mempunyai kelebihan tersendiri dan tidak wjar dibandingkan.

Tidak kurang juga yang berpendapat tugas Jokowi sebagai Presiden Indonesia sudah terbukti manakala Datuk Seri Anwar Ibrahim masih memerlukan masa untuk membuktikan diri beliau sebagai pemimpin yang hebat. Anda boleh tonton perkongsian penuh Rocky Gerung mengenai pendapat beliau terhadap Datuk Seri Anwar Ibrahim dengan klik pautan di bawah.


Lebih Meriah Dan Berbaloi, Senheng Tawarkan Rebat Sehingga RM1,000 Sempena Aidilfitri

Nampaknya raya tahun ini kita masih perlu menjaga prosedur operasi standard (SOP) dan meraikan Aidilfitri secara sederhana. Biarpun hanya meraikan bersama ahli keluarga terdekat, persiapan bagi menyambut Aidilfitri tidak harus diabaikan.

Kelengkapan rumah antara yang memainkan peranan penting membantu anda membuat persiapan Aidilfitri. Peralatan dapur yang lengkap memudahkan ibu menyediakan pelbagai lauk untuk dijamu tetamu dan ahli keluarga.

Mesin pembersih seperti vakum juga penting supaya si ayah dapat memastikan rumah dalam keadaan bersih. Sudah menjadi amalan untuk menggayakan pakaian terbaik ketika perayaan Aidilfitri, justeru mesin basuh dan pengering pastinya diperlukan untuk mencuci pakaian yang sudah dipakai ahli keluarga sepanjang hari.

Menawarkan pelbagai pilihan kelengkapan rumah, Senheng menerusi kempen Raya Penuh Bermakna memaparkan situasi keluarga Lila dan Irwan ketika Aidilifiti. Menampilkan beberapa jenis kelengkapan rumah yang boleh anda miliki sempena Aidilfitri, pastinya memberi inspirasi untuk lebih menceriakan raya anda tahun ini.

Bagi anda yang berminat mendapatkan kelengkapan rumah sempena Aidilfitri, Senheng mengadakan jualan dan tawaran hebat sempena kempen Raya Penuh Bermakna.

Tawaran istimewa Raya menampilkan pelbagai produk popular dengan promosi hebat seperti Penghawa Dingin TCL 1.5HP, PANASONIC 55” 4K HDR Android TV dan banyak lagi.

Kesemua produk yang ditawarkan layak untuk menikmati pelan bayaran mudah tanpa kadar faedah sehingga 36 bulan selain jaminan tambahan satu tahun dan penghantaran percuma.

Senheng juga menawarkan baucar tunai AEON RM30 untuk pelanggan yang memilih ansuran mudah AEON Credit Service. AEON Credit Service menawarkan dua tahun jaminan tambahan, ansuran bulanan serendah RM48, tempoh bayaran fleksibel sehingga 36 bulan dan memudahkan pelanggan kerana tidak memerlukan kad kredit ketika permohonan.

Selain itu, anda juga boleh menikmati lebih potongan harga sehingga RM150 untuk jenama dan jumlah perbelanjaan tertentu menggunakan kod promo yang boleh didapati secara dalam talian.

Pelbagai produk boleh dibeli pada harga lebih rendah menggunakan kod promo berkenaan seperti mesin basuh Samsung 14kg, peti sejuk LG 393L, seterika stim Philips dan banyak lagi. Kempen yang berlangsung sehingga 31 Mei ini juga menawarkan EZ Kredit Rebate sehingga 30 peratus untuk produk eksklusif terpilih.

Dapatkan produk menarik yang memberikan anda rebat EZ Kredit sehingga 30 peratus untuk Raya kali ini seperti kamera keselamatan TP-Link, pengering rambut Panasonic, set peralatan memasak Tefal dan banyak lagi.

Senheng turut mengadakan program tukar beli televisyen yang menawarkan rebat sehingga RM1,000 mengikut terma dan syarat. Setiap tawaran dan jualan hebat sempena kempen Raya Penuh Bermakna ini hanya layak dinikmati oleh ahli PlusOne sahaja.

Jadi, ayuh sertai PlusOne hari ini dengan membeli keahlian PlusOne berharga RM12 setahun untuk menikmati manfaat, jaminan ekstra satu tahun percuma dan hak istimewa eksklusif PlusOne. Tunggu apa lagi? Layari laman web Senheng untuk maklumat lanjut.

Nikmati data internet tanpa gangguan sehingga 100GB dengan pelan serendah RM28 sahaja. Klik pautan di bawah untuk mengetahui lebih lanjut.

Serendah RM28, Anda Berpeluang Nikmati Data Internet Tanpa Gangguan Sehingga 100GB

15 Tahun ‘Menganggur’, Lelaki Ini Masih Lagi Terima Gaji Penuh Dari Tempat Kerja Lamanya


Lebih Moden Dan Berbaloi, ASUS Lancarkan Dua Model Terbaru Bagi Siri Zenbook 14

Setiap tahun, ASUS sememangnya konsisten dalam menawarkan model-model terbaru menerusi siri yang diperkenalkan. Tahun ini tidak terkecuali apabila ASUS secara rasminya telah melancarkan dua model kemas kini menerusi siri ASUS Zenbook 14 iaitu ASUS Zenbook 14X OLED dan ASUS Zenbook 14 Flip.

Dua model ini berjaya membawa keunikan yang tersendiri di mana model ini bukan sahaja nipis, ringan dan mudah dibawa, malah turut mementingkan spesifikasi yang hebat untuk kegunaan golongan profesional.

Mulai ditawarkan beberapa tahun lalu, model keluaran tahun ini nampaknya tampil dengan kemas kini yang lebih mantap buat para pengguna.

Hadir dengan berat serendah 1.5kg serta ketebalan 16.9mm sahaja serta menggunakan material bergred ketenteraan, model ini pastinya menajdi pilihan buat mereka yang kerap bekerja secara on the go.

Berbincang mengenai spesifikasi, ASUS Zenbook 14X OLED berjaya menawarkan apa yang dimahukan sejumlah besar pengguna khususnya golongan profesional. Model ini hadir dengan penggunaan beberapa model processor Intel generasi ke-13 di mana model tertinggi dikuasakan oleh processor Intel Core i9-13900H.

Dari segi skrin, pengguna bakal menikamti paparan 2.8K OLED beserta refresh rate sehingga 120Hz menerusi skrin 14.5-inci. Sokongan 100% DCI-P3 color gamut bakal menawarkan antara paparan yang pengguna boleh nikmati pada sebuah komputer riba.

Nak tahu apa yang lebih menarik? Model ini turut ditawarkan bersama kad grafik GeForce RTX 3050 beserta RAM 32GB dan juga ruang storan sehingga 1TB. Serius hebat!

Sesuai dengan namanya, model ini menawarkan keunikan menerusi bahagian skrin di mana pengguna berpeluang melaraskan skrin sehingga hampir 360 darjah.

Bukan itu sahaja, skrin sesentuh 14-inci yang hadir ini turut dilengkapi dengan paparan 2.8K OLED dalam menawarkan paparan terbaik buat para pengguna.

Dari segi spesifikasi, model ini dikuasakan oleh processor Intel Core i5-13400P, 16GB RAM dan juga ruang storan SSD 512GB. Sokongan pengecasan pantas turut ditawarkan di mana para pengguna berpeluang mengecas 0% – 60% dalam tempoh 49 minit sahaja.

Mengulas mengenai harga, ASUS Zenbook 14X OLED sedia ditawarkan bermula harga RM4,999 manakala ASUS Zenbook 14 Flip pula hadir dengan harga RM5,499.

Para pengguna berpeluang mendapatkan ASUS Zenbook 14X OLED memandangkan model ini sudah mulai ditawarkan di pasaran manakala ASUS Zenbook 14 Flip pula dijangka bakal ditawarkan di pasaran menjelang hujung Mac ini.

Sekiranya anda mencari sebuah model yang serba lengkap, canggih, ringan dan juga premium, mungkin dua model ini antara yang boleh anda pertimbangkan mengikut kegunaan anda.


Lebih Mudah Buat Pembayaran, Ini Caranya Menambah Widget TNG eWallet Pada ‘Home Screen’ iPhone

Salah satu cara membuat pembayaran dengan Touch ‘n Go adalah dengan imbasan. Namun anda perlu mengimbas menggunakan aplikasi TNG eWallet dan bukan dengan aplikasi kamera telefon anda.

Jadi, ada baiknya anda menambah widget scanner TNG pada menu utama yang mana jauh lebih pantas dan mudah diakses. Boleh ikuti tutorial di bawah untuk ketahui lebih lanjut.

1. Tekan pada wallpaper beberapa saat pada iPhone.

3. Kemudian, tekan pada widget TNG yang merangkumi scan, pay, transfer atau pun masukkan frasa TNG pada ruangan carian jika tidak dipaparkan.

Selepas ini, anda sudah tidak perlu lagi kelam-kabut membuka aplikasi TNG untuk membuat pembayaran. Kini ciri pengimbas TNG sudah tersedia pada homescreen iPhone anda sahaja.

Kongsikan artikel agar lebih ramai pengguna TNG boleh memanfaatkan ciri imbasan dengan pantas dan mudah melalui homescreen sahaja.


Lebih Mudah Dan Efisien, Sejuta Pengguna Kini Bertukar Ke ‘Smart Meter’ TNB Untuk Kediaman Mereka

Mengikuti peredaran zaman, teknologi makin maju dan memudahkan kehidupan seharian manusia. Pada 4 tahun lalu, pemasangan ‘Smart Meter’ di Melaka telah menjadi topik hangat netizen dimana inisiatif ini dilihat sedikit sebanyak memberikan kebaikan kepada penggunanya.

Untuk pengetahuan anda, pemasangan ‘Smart Meter’ di seluruh Malaysia oleh Tenaga Nasional Berhad (TNB) adalah sebahagian daripada inisiatif kerajaan untuk menambahbaik kehidupan pengguna melalui penyediaan akses, ketelusan dan juga kawalan yang lebih baik terhadap penggunaan tenaga harian mereka.

Kini, Tenaga Nasional Berhad (TNB) mengumumkan bahawa satu juta ‘Smart Meter’ telah dipasang di Melaka dan Lembah Klang serta akan mensasarkan lebih banyak tempat untuk dipasang sepanjang tahun ini.

Bagi anda yang tidak tahu, ‘Smart Meter’ diwujudkan bagi membetulkan segala kejanggalan dari segi pembilan serta penggunaan supaya pelanggan mendapat nikmat daripada penggunaan yang sebetulnya.

Kiranya, pengguna dapat memantau dan mengawal penggunaan eletrik di rumah mereka. Bukan itu sahaja, para pengguna turut dapat menyemak bil sendiri tanpa perlu menunggu bil tiba di rumah.

Menurut Ketua Pegawai Rangkaian Pembahagian TNB, Datuk Ir. Baharin bin Din berkata dirinya berbangga dengan kemajuan TNB selaras dengan sasaran pemasangan sebanyak 1.5 juta unit menjelang penghujung tahun 2021 walaupun berdepan cabaran pada tahun lepas.

Tambahnya, pihak TNB berharap dapat melihat lebih ramai pelanggan mengambil langkah memantau kehidupan mereka menerusi penggunaan ‘Smart Meter’ dan membuat pilihan dengan memilih cekap tenaga demi kebaikan bersama untuk masa depan yang lebih hijau dan tenaga yang lebih lestari.

TNB turut merekodkan peningkatan jumlah pengguna myTNB yang ketara,
daripada 1.4 juta kepada 4.7 juta, iaitu 236% peningkatan daripada Disember
2019 hingga Disember 2020. Malah, Platform myTNB membolehkan pemilik rumah menyemak dan membayar bil mereka secara digital.

Untuk maklumat lanjut mengenai ‘Smart Meter’, layari laman sesawang ini dan muat turun aplikasi myTNB di telefon pintar anda.


Lebih Mudah Dan ‘Fun’, Tabung Digital Ini Mudahkan Kerja Anda Untuk Menabung

Kami yakin pasti ramai antara anda yang diajar sejak kecil untuk menabung. Tabungan yang sering kali diisi dengan duit syiling ini selalunya akan dibuka apabila tabung sudah penuh untuk mengetahui jumlah yang terisi di dalamnya.

Tahun berubah, zaman berganti, tabung juga turut menerima inovasi di mana kini turut terdapat tabung digital di pasaran. Hadir dengan rekaan seakan tabung biasa, tabung digital ini turut dilengkapi dengan penutup yang menyertakan skrin digital.

Lepas ni tak payah penat penat dah nak kira duit syiling. Asal ada je terus masok dalam tabung digital ni, tabung boleh tolong kirakan ✨ #racuntiktok #tiktokshop #tabungdigital #tabungtiktok #piggybank #savingmoney #tabunganviral #moneyjar #menabung

Dalam erti kata lain, para pengguna berpeluang menabung dan juga melihat secara terus jumlah wang yang disimpan secara terus menerusi skrin digital yang dipaparkan. Menarik bukan?

Menariknya, model tabung digital ini turut berpeluang membaca dan mengira duit syiling Malaysia baru dan lama yang dioperasikan menggunakan dua bateri AAA.

Sekiranya para pengguna mendapati jumlah yang dikira tidak tepat, para pengguna turut berpeluang mengubahnya semula menerusi dua butang tambah dan tolak yang tersedia pada bahagian atas tabung.

Tabung digital ini sedia ditawarkan di Shopee di mana pada ketika ini sudah menerima lebih 2,500 pembelian. Menurut review di Shopee, rata-ratanya berpuas hati dengan tabung digital ini. Anda juga boleh memulakan tabiat menabung dengan cara yang lebih fun melalui pembelian tabung digital dengan tabung digital.


Lebih Mudah Dan Pantas, Aplikasi Berita Malaysia Kini Dilancarkan Secara Rasmi

Media sosial sudah menjadi medium untuk mendapatkan berita dengan pantas. Kini, lebih mudah untuk anda mendapatkan maklumat melalui berita dalam satu aplikasi.

Terbaharu, satu aplikasi berita yang dikenali sebagai Lumi News Malaysia telah diperkenalkan dan anda boleh mendapatkan berita terkini dengan pantas yang dilaporkan oleh lebih 30 penerbit berita berkualiti seperti New Straits Times, Free Malaysia Today, The Vocket, Berita Harian, Harian Metro, SAYS, The Rakyat Post, Cilisos, SoyaCincau dan banyak lagi.

A post shared by Lumi News Malaysia (@luminews.my)

Aplikasi Lumi News Malaysia ini boleh dimuat turun secara percuma dengan membuat pencarian ‘Lumi News Malaysia’ di Google Play Store dan Apple App Store.

Difahamkan, ciri ‘Berita Baik’ di Lumi membolehkan pengguna disajikan dengan senarai berita terkini yang memberi inspirasi, optimistik, mencuit hati dan menggembirakan, sebaik sahaja mereka membuka aplikasi Lumi.

Malah, pengguna juga boleh memilih untuk menerima pemberitahuan untuk berita baik sahaja, atau disertakan dengan pemberitahuan berita lain. Justeru itu, Lumi memberikan orang ramai akses terus tanpa gangguan kepada sumber-sumber berita yang mereka ketahui dan percayai, semuanya dalam satu aplikasi.

Bukan itu sahaja, Lumi turut mempunyai paparan khas COVID-19 yang menunjukkan kadar vaksinasi harian, perkembangan vaksinasi dan statistik kes di setiap negeri.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Tular Dakwaan Tahan Pesakit ‘Sihat’ Di ICU, Ini Jawapan KKM

Ketua Suruhanjaya Penyiaran Indonesia Dakwa Upin & Ipin Adalah ‘Alat’ Propaganda Dari Malaysia

Petinju Transgender Berdepan Kritikan Selepas Menang Perlawanan Sulung MMA


Lebih Murah Daripada Nilai Pasaran Semasa, JPJ Lelong ‘Nissan Fairlady’ Dengan Harga RM35,600

Jika kita menyertai acara bidaan, adakalanya kita dapat memiliki sesuatu barangan pada harga yang lebih rendah daripada pasaran semasa dengan kualitinya masih dianggap baik.

Baru-baru ini sebuah kereta Nissan Fairlady 350Z dibida pada harga tertinggi iaitu RM35,600 dalam Sesi Lelongan Awam Kenderaan Sita Jabatan Pengangkutan Jalan (JPJ) Kuala Lumpur Siri 2/2022, kelmarin.

Menurut Pengarah JPJ Kuala Lumpur, Mohd Zaki Ismail berkata, sebanyak 49 kenderaan berjaya dilelong dalam acara itu dengan kutipan keseluruhan berjumlah RM285,750.

“Pada 28 Mac lalu, 97 kenderaan sita dilelong dengan mengutip RM395,246 membabitkan 91 kenderaan boleh dilesenkan, manakala enam lagi kenderaan yang tidak boleh dilesenkan (scrap).

“Pada lelongan kali ini, kenderaan yang tidak boleh dilesenkan (scrap) dijual dengan harga bidaan tertinggi ialah RM17,100 (Lori Rigid Tipper Dumper).

“Manakala bagi kenderaan yang boleh dilesenkan, bidaan harga tertinggi adalah (Nissan Fairlady 350Z) dengan harga RM35,600. Jumlah hasil keseluruhan yang berjaya dilelong pada tahun ini (Siri 1 & 2/2022) adalah sebanyak RM680,996.

Beliau berkata, hanya peserta yang membeli Dokumen Penjualan Lelong dan mendatangani perakuan menyertai lelongan sahaja yang dibenarkan mengambil bahagian dalam penjualan lelong terbabit.

“Pembida menawarkan harga tertinggi adalah pembida yang berjaya. Harga kenderaan adalah tertakluk kepada harga minimum yang ditentukan.

“JPJ juga berhak menarik balik mana-mana kenderaan jika tidak berpuas hati atas harga ditawarkan atau harga tidak mencapai harga minimum ditentukan,” katanya.

Dalam acara bidaan itu berlangsung sebanyak 27 unit motosikal, kereta (12 unit), forklift (2 unit), trelee (1 unit), van (2 unit), lori (4 unit) dan satu unit bas ditawarkan kepada para pembida.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


6 Tempat Makan Yang Anda Perlu Cuba Jika Bercuti Di Sabah

Negeri Sabah sememangnya terkenal dengan makanan lautnya yang segar. Tetapi dalam masa yang sama, Sabah juga kaya dengan beberapa pilihan makanan lain yang bakal membuatkan anda tidak sabar untuk mencubanya.

Baru-baru ini kami ke Sabah dan berpeluang untuk mencuba sendiri beberapa kafe dan restoran yang terkenal di Sabah. Jadi, berikut adalah beberapa restoran yang sempat kami terjah. Pastinya ianya akan menjadi restoran pilihan buat anda yang bakal bercuti di Sabah.

Day 1: Tak lengkap jika pergi ke Sandakan tapi tak bersarapan di San Da Gen Kopitiam. Kepelbagaian sarapan pagi yang pastinya akan membuka selera anda. Makanan paling ‘hit’ pastinya UFO tart. #vacaywithairasia #airasia #sabahtourism #sabahokbah

A post shared by  VOCKET 🇲🇾 (@vocket) on Nov 3, 2018 at 12:41am PDT

Untuk pengetahuan anda, San Da Gen Kopitiam yang terletak di Sandakan ini terkenal dengan UFO tart. Rasanya yang tidak terlalu manis dan lembut menjadikan ia digemari. Malah, terdapat pelbagai pilihan menu lain yang pastinya akan membuat anda terliur dan rambang mata ingin memilih mana satu untuk dinikmati.

Sentuhan dekorasi kopitiam ini yang agak vintaj membuat pelanggan yang datang seperti berada dalam era yang lain. Memang cool!

Rugi jika anda datang ke Sandakan tapi tidak mencuba ikan bakar di Pasar Sim-Sim ini. Pasar Sim-Sim adalah antara lokasi wajib dikunjungi kerana terdapat pelbagai gerai yang menawarkan aneka juadah ikan serta makanan laut bakar dengan harga berpatutan.

Rasa ikan bakarnya yang fresh dan dihidangkan dengan pelbagai side dishes pastinya akan menaikkan selera makan anda. Lokasinya yang terletak berhampiran perkampungan air Sim-Sim mungkin menjadi faktor makanan laut disini murah dan segar.

Minum petang kat sini buat sis macam kat Wonderland. 😊❤ . . . 📸 : @instagramzar #throwback #VacaywithAirAsia #airasia #sabahtourism #sabahokbah

A post shared by  Nur Syamimi Binti M.Yuzi (@mimieyuzi) on Nov 7, 2018 at 2:14am PST

Jika anda ingin merasai minum petang dengan pemandangan yang menakjubkan, anda boleh singgah ke English Tea House. Lokasinya terletak berhampiran Rumah Agnes Keith dan setelah anda melawat rumah tersebut, anda boleh menikmati juadah di sini.

Berkonsepkan kolonial British menjadikan The English House ini sangat menarik. Malah, jika anda berkunjung pada waktu petang, anda akan dapat melihat pemandangan matahari terbenam yang cukup indah. English Tea House ini beroperasi setiap hari dari jam 10.00 pagi – 10.00 malam.

Tidak dinafikan bahawa Sandakan merupakan syurga makanan laut. Di restoran makanan laut Sim Sim Kau Kee, steamboat adalah menu paling special di sini. Pastinya sangat berbaloi kerana restoran ini menyediakan pelbagai pilihan makanan laut yang semestinya sangat segar.

Rugi jika anda bercuti di Sandakan dan tidak makan makanan laut. Makanan laut di Sandakan adalah lebih segar berbanding di tempat lain. Lokasi restoran ini yang terletak di perkampungan atas air pastinya memberikan pengalaman yang tidak dapat dilupakan.

Jika anda ke Lahad Datu dan teringin nak makan masakan cina, anda boleh ke Restoran Dovist. Menu yang menjadi hit di restoran ini ialah ‘payau’. Apa itu payau? Payau itu daging rusa, memang menjadi keistimewaan di restoran ini.

Anda pasti tertanya-tanya bagaimana rasa payau bukan? Bagi anda yang buat pertama kali ingin mencuba payau, jangan risau kerana rasanya seperti ayam dan dagingnya lembut. Restoran Dovist ini beroperasi setiap hari dari jam 6.00 pagi – 11.30 malam.

Day 4: Tak lengkap jika ke Tawau tapi tak mencuba nasi kuning di Restoran Haji Tamrin. Ada yang sudah mencuba? #VacaywithAirAsia #airasia #sabahtourism #sabahokbah

A post shared by  VOCKET 🇲🇾 (@vocket) on Nov 4, 2018 at 7:33pm PST

Untuk pengetahuan anda, nasi kuning adalah menu paling popular Restoran Haji Tamrin untuk dicuba jika ke Tawau. Pelbagai pilihan lauk yang boleh dipilih untuk dimakan bersama nasi kuning ini seperti ayam masak merah, ayam rendang, ayam percik dan lain-lain. Selain nasi kuning, roti kahwin juga menjadi menu tarikan disini.

Menariknya Restoran Haji Tamrin ini dibuka sejak tahun 1979. Restoran ini dibuka setiap hari dari jam 6.30 pagi – 5.00 petang kecuali pada hari Ahad yang dibuka dari jam 6.30 pagi – 3.00 petang.

Jika anda akan ke Sabah, anda wajib untuk mencuba makanan di restoran-restoran ini. Ini kerana restoran-restoran tersebut bukan sahaja menjanjikan makanan yang sedap untuk anda, tetapi pastinya akan memastikan setiap wang yang anda keluarkan berbaloi dengan apa yang ditawarkan.

Apa pendapat anda melihat makanan-makanan yang disajikan? Adakah anda terliur? Apa tunggu lagi, belilah tiket penerbangan anda ke Sabah dan rasa sendiri kelazatan makanan-makanan tersebut. Tiket ke Sabah pun sudah tidak mahal, hanya perlu rajin memburu tiket di laman web AirAsia.

Ini baru tempat makan menarik yang boleh anda serbu, belum lagi tempat menarik dan aktiviti yang anda boleh lakukan berkunjung ke Sabah. Nantikan artikel seterusnya untuk mengetahui dengan lebih lanjut mengenai keindahan Sabah yang tidak diketahui.


Lebih Nipis Dan Ringan, HUAWEI Bakal Tawarkan MatePad 11 Pro Pada 19 Ogos Ini

Sebut mengenai HUAWEI pastinya ramai cukup tahu dengan jenama popular ini. Berjaya menawarkan seleksi produk terdiri daripada telefon pintar, tablet, komputer riba dan pelbagai barangan elektronik membuatkan jenama ini dikenali ramai dan menjadi pilihan.

Terbaharu, HUAWEI berjaya meneruskan lagi siri HUAWEI MatePad menerusi model terbaru mereka iaitu HUAWEI MatePad Pro 11. Menariknya menerusi model terbaru ini, HUAWEI berjaya menawarkan sebuah model paling ringan dan ternipis bagi kategori tablet 11-inci.

Mengulas mengenai paparan, model ini dilengkapkan dengan skrin 11-inci OLED FullView Display2 beserta 120Hz refresh rate yang pastinya membuatkan pengalaman penggunaan model ini lebih menarik untuk digunakan.

HUAWEI MatePad Pro 11 juga disasarkan buat golongan yang kerap bekerja secara on the go di mana model ini berjaya ditawarkan dengan saiz 5.9mm ketebalan dan seberat 449 gram sahaja.

Bukan itu sahaja, model ini turut ditawarkan bersama dengan M-Pencil dan HUAWEI Smart Magnetic Keyboard yang bakal memudahkan tugas pengguna dalam menyelesaikan kerja seharian. Penawaran bateri berkapasiti 8,300mAh pastinya membantu pengguna dalam menawarkan tontonan video 1080p HD sehingga 11.5jam dan 8.5 jam pelayaran internet.

Berbincang mengenai harga, model ini berjaya ditawarkan dengan harga berbaloi iaitu RM2,999 bagi model 8GB RAM dan 128GB ruang storan beserta sokongan WiFi. Model yang ditawarkan bersama 8GB RAM dan 256GB ruang storan beserta sokongan LTE sedia ditawarkan pada harga RM3,699.

Lebih menarik, HUAWEI sedia menawarkan hadiah istimewa buat para pembeli dengan penawaran HUAWEI M-Pencil bernilai RM499, HUAWEI Smart Magnetic Keyboard bernilai RM799 dan juga hadiah HMS.

Para peminat berpeluang mendapatkan HUAWEI MatePad Pro 11 seawal 19 Ogos ini apabila sedia ditawarkan secara rasmi. Ketahui lebih lanjut mengenai HUAWEI MatePad Pro 11 dengan klik di sini.

Ketahui lebih lanjut mengenai komputer riba yang baru sahaja diperkenalkan HUAWEI baru-baru ini iaitu HUAWEI MateBook D16 yang sesuai dijadikan pilihan buat golongan bekerja.

Dilengkapi Skrin Besar Dan Ringan, HUAWEI MateBook D16 Jadi Pilihan Golongan Bekerja

9 Produk Terbaru Yang Diumumkan Sempena Pelancaran HUAWEI APAC Smart Office


Lebih Premium Dan Eksklusif, Samsung Galaxy Note 20 Bakal Hadir Dengan Warna ‘Mystic Bronze’

Berbaki sebulan sahaja lagi sebelum pelancaran rasmi siri terbaru Samsung Galaxy Note, nampaknya tiba giliran model flagship Samsung Galaxy Note 20 pula tertiris.

Apa yang sedikit berbeza berbanding gambar tertiris sebelum ini yang menerusi pihak ketiga, pihak Samsung pada kali ini seolah sengaja mempamerkan rekaan terbaru Galaxy Note 20 Ultra menerusi laman web Samsung Russia.

Meskipun tidak dinyatakan model rasmi yang tertiris, para penganalisa berpendapat model yang tertiris ini adalah daripada siri Samsung Galaxy Note 20. Menariknya, model pada kali ini dilihat lari daripada kebiasaan dengan menawarkan warna Mystic Bronze yang tampak lebih premium dan eksklusif.

Untuk pengetahuan, model upgrade daripada Samsung Galaxy Note 10 pada tahun lalu ini dinamakan sebagai Samsung Galaxy Note 20 berikutan Samsung mampu menyelaras nama model mengikut tahun sekaligus nama Samsung Galaxy Note 11 tidak dipilih.

Setakat ini masih belum dapat dipastikan spesifikasi rasmi bagi model ini. Sama-sama kita nantikan pelancaran rasmi daripada pihak Samsung menjelang Ogos nanti.

Ketahui juga mengenai kehadiran wallpaper ini yang mampu membuatkan telefon pintar keluaran Samsung gagal berfungsi.

‘Wallpaper’ Ini Mampu Buatkan Telefon Pintar Keluaran Samsung Gagal Berfungsi?

Amerika Syarikat Pilih Samsung S20 Tactical Edition Untuk Kegunaan Tentera Elit


Lebih Premium Dan Pintar, Nothing Ear (2) Sedia Tawarkan Audio Yang Berkualiti Tinggi

Bila sebut Nothing, orang sudah mengenali dengan penawaran gajet yang serba unik dengan ciri premium. Kali ini Nothing membawakan kemas kini baharu buat fon telinga TWS yang dinamakan Nothing Ear (2).

Nothing Ear (2) ini telah direka dengan tujuan menawarkan bunyi berkualiti tinggi, pembatalan hinggar aktif (ANC), kecerdasan buatan yang lebih maju dan reka bentuk minimalis yang menawan.

Kami diberi peluang untuk mencuba sendiri Nothing Ear (2) dan lihat sejauh mana prestasi yang ditawarkan bagi kegunaan seharian.

Nothing Ear (2) pada kali ini masih mengekalkan rekaan ikonik mereka namun masih terdapat pembaharuan yang baik menerusinya. Fon telinga Nothing dan kerangka lutsinarnya kini tampil lebih kompak dan ringan.

Ini menjadikan fon telinga itu lebih selesa digunakan dalam jangka masa panjang di samping mudah disimpan dalam poket yang kecil. Untuk kerangka pengecasan, engsel juga dibuat lebih ketat menjadikan kualiti lebih premium.

Fon telinga ini juga dilengkapi dengan tiga saiz hujung telinga silikon yang berlainan yang mana mahu memastikan pengguna dapat mencaru saiz yang bersesuaian dengan telinga masing-masing.

Apa yang membezakan Nothing Ear (2) adalah reka bentuk kawalan sentuhan. Fon telinga ini mempunyai panel sensitif sentuhan pada bahagian luar fon telinga dan pengguna boleh mengawal mod playback, tahap kelantangan, ANC dan mod tembus bunyi dengan gerak isyarat mudah.

Nothing Ear 2 tampil menggunakan pemacu yang dikemas kini serta menyokong LHDC 5.0 untuk menawarkan kualiti audio yang terbaik sepanjang penggunaan menerusinya. Dengan LHDC 5.0, ia menyokong kadar pensampelan 192kHz sehingga 1Mbps bit rate.

Oleh itu, Ear (2) mampu menawarkan kualiti penstriman yang baik menerusi sambungan lebih-lebih lagi untuk audio Hi-Res. Boleh dikatakan anda boleh mendengar sebarang genre muzik dengan baik namun berlaku sedikit penurunan prestasi apabila mempunyai nada yang tinggi.

Penambah baikan kualiti bass pada kali ini yang lebih seimbang dan kuat telah meningkatkan pengalaman mendengar audio menerusinya.

Menariknya, Ear (2)ini juga mampu mengasingkan bunyi instrumen dengan jitu dan terperinci sekaligus membolehkan anda dengar setiap instrumen yang dimainkan dengan baik.

Ear (2) menampilkan sejumlah ciri menarik seperti pembatalan hinggar aktif (ANC), mod tembus bunyi dan juga ANC adaptif. Bagi ciri pembatalan hinggar aktif kali ini ia dilihat lebih baik berbanding sebelumnya.

Setakat bunyi frekuensi rendah seperti bunyi kipas atau penyaman udara boleh ditapis dengan baik.Tetapi untuk bunyi frekuansi yang tinggi seperti perbualan orang di sekeliling masih boleh didengari.

Secara keseluruhannya, ANC pada Ear (2) cukup memadai untuk kegunaan kasual tetapi tidak sesuai buat mereka yang sering berada di dalam kawasan bising.

Untuk mod tembus bunyi, ia sangat berguna buat anda yang gemar mendengar muzik dalam masa yang sama mahu berwaspada dengan persekitaran sekeliling.

Sementara ciri baharu yang dibawakan iaitu ANC adaptif dilihat mampu berfungsi dengan baik. Personalized ANC dan Personalzed Sound Profile yang memerlukan ujian pendengaran dilakukan agak menarik untuk digunakan.

Nothing mendakwa yang ciri kecerdasan buatan mereka kali ini adalah lebih pintar kerana boleh membatalkan hingar untuk panggilan telefon yang lebih jelas.

Bukan itu sahaja, Ear (2) juga mempunyai pengesan telinga yang mana akan menghentikan sebarang muzik atau video yang sedang distrim apabila fon telinga dicabut. Jadi, anda boleh menfokuskan kepada perkara lain terlebih dahulu dan kemudian sambung mendengar muzik seperti biasa.

Nothing Ear (2) turut mempunyai bateri yang boleh bertahan lebih lama. Kini boleh mencapai sehingga 36 jam dengan kerangka pengecas jika ANC tidak digunakan. Manakala dengan ANC adalah mencapai 22.5 jam. Menerusi fon telinga, bateri bertahan sehingga 6.3 jam tanpa ANC dan 4 jam jika diaktifkan.

Setakat penggunaan selama beberapa minggu, kami memang berpuas hati dengan prestasi bateri yang ditawarkan kerana boleh beroperasi lebih lama. Bukan itu sahaja, pengecasan pantas turut disokong dengan 10 minit bertahan sehingga 8 jam dan menyokong pengecasan wireless 2.5W.

Nothing Ear (2) merupakan antara fon telinga TWS terbaik yang anda boleh dapatkan di pasaran hari ini. Hal ini kerana penawaran kualiti audio yang baik di samping mempunyai rekaan yang premium.

Anda juga boleh menerokai beberapa mod menarik untuk kegunaan seharian serta membuat tetapan audio tersendiri menerusi aplikasi Nothing X.

Jika anda berminat, bolehlah dapatkan Nothing Ear (2) pada harga RM599 menerusi Shopee atau Lazada pada hari ini. Nothing Ear (2) dengan ini berjaya membuktikan bahawa terdapat sejumlah pembaharuan yang bakal menjanjikan pengalaman mendengar audio yang lebih syahdu.


Lebih Ramai Pengguna Setia Kepada Android Berbanding iOS

Kata orang sekiranya anda sudah pernah menggunakan iOS, anda tidak lagi akan beralih kepada Android. Ekosistem yang ditawarkan Apple antara yang membuatkan pengguna iOS terus setia menjadi pengguna tetap sistem operasi daripada Apple ini.

Dalam pada itu, berdasarkan laporan daripda TechCrunch, hasil kajian menunjukkan sebaliknya. Berdasarkan hasil kajian yang dibuat, sebanyak 91% pengguna setia dengan smartphone Android berbanding 86% pengguna daripada iOS.

Kesetiaan kepada sistem operasi ini ternyata telah beralih tangan sejak beberapa tahun yang lalu. Semenjak 2013, iOS merupakan sistem operasi yang berjaya mengikat majoriti pengguna sehingga awal Januari 2016 dimana Android mula menjadi pilihan.

Dikatakan punca utama kesetiaan kepada Android meningkat berikutan harga yang ditawarkan Apple buat iPhone. Berbeza dengan Android dimana para pengguna tidak perlu berbelanja besar untuk mendapatkannya sekaligus meningkatkan peluang bekas pengguna iOS beralih kepada Android.

Bagaimana pula dengan anda? Sistem operasi manakah yang masih menjadi pilihan anda sehingga kini?


Lebih Sebulan Menanti, Norlia Ghani Kecewa Bayaran Lakonan Drama Raya Masih Belum Diterima

Sebelum ini, pelakon veteran Wan Maimunah terpaksa mengemis bayaran selepas pihak produksi tidak membayar hasil kerja kerasnya, kini pelakon veteran Norlia Ghani pula tidak menerima bayaran.

Menerusi perkongsian Norlia di Instagram miliknya, dia mendedahkan bahawa dirinya tidak menerima bayaran walaupun sudah selesai menjalankan tugasnya.

A post shared by Norlia Ghani (@norliaghaniofficial48)

Menurutnya, projek tersebut telah selesai pada bulan Ramadan lalu tetapi dirinya tidak menerima bayaran walaupun sedikit dan mempersoalkan sama ada produksi tersebut mempunyai wang atau tidak.

Malah, Norlia juga meluahkan rasa kesal kerana dia telah penat bekerja tetapi tidak menerima sebarang bayaran. Susulan perkongsiannya itu, rakan selebriti dan juga segelintir netizen berasa kasihan dan berharap pihak produksi terbabit akan memberikan bayaran Norlia.

Walau bagaimanapun, belum ada sebarang kenyataan dikeluarkan oleh pihak produksi terbabit.


Lebih Sebulan Tamatkan ‘Lockdown’, China Kembali Diserang Dengan Wabak COVID-19

Umum tahu China merupakan negara terawal munculnya wabak COVID-19. Negara ini juga walau bagaimanapun berjaya menjadi antara negara terawal mengumumkan mereka bebas daripada wabak COVID-19 serta menamatkan lockdown.

Siapa sangka setelah lebih sebulan menamatkan lockdown, China kembali diserang dengan wabak ini. Menerusi laporan terbaru, sebanyak 5 kes terbaru telah direkodkan namun tiada kes kematian setakat ini.

Lebih menakutkan, difahamkan wabak yang menyerang China pada kali ini merupakan mutasi terbaru daripada wabak COVID-19 sedia ada. Menerusi wabak terbaru ini, penyakit tidak lagi dijangkati sesama manusia namun merebak melalui haiwan yang mempunyai penyakit. Kehadiran wabak terbaru COVID-19 ini sekaligus membuatkan jumlah mutasi wabak ini kepada tujuh jenis setakat ini.

Menerusi isu yang berlaku, China memilih untuk menjalankan lockdown di wilayah Jilin yang menempatkan lebih 100 juta penduduk setelah dilabel zon merah. Selain itu, lebih 40,000 penduduk di wilayah ini telah disaring dengan ujian COVID-19 dalam usaha mengelakkan penyebaran wabak ini.

Meskipun kembali diserang wabak COVID-19, media di China melaporkan wabak ini masih boleh dicegah dan dikawal. Melihat kepada situasi semasa, kemungkinan besar wabak COVID-19 bakal mengambil masa yang lebih panjang daripada yang dijangkakan dalam menjamin wabak ini bebas sepenuhnya seluruh dunia.

Dilaporkan segelintir warga China rai bebas COVID-19 pada penghujung Mei lalu dengan membuka semula pasar basah haiwan eksotik di Wuhan.

Warga China Rai Bebas COVID-19 Dengan Membuka Semula Pasar Basah Haiwan Eksotik

Bebas Daripada COVID-19, Pelancong China Sedia Untuk ‘Travel’ Semula Seawal April Ini

Doktor Yang Dilarang Sebar Kes COVID-19 Kini Terima Penghargaan Tertinggi Kerajaan China


Lebih Seram Dan Aksi, Netflix Kongsi Trailer Rasmi ‘Sweet Home’ Yang Pasti Menghantui Anda

Tidak dapat dinafikan filem dan drama Korea sudah mula mendapat tempat di hati rakyat Malaysia walaupun bukanlah peminat fanatik. Sering menghidangkan kandungan yang berlainan kepada penonton, tidak hairanlah filem dan drama Korea berjaya mencuri tumpuan.

Terbaharu, Netflix baru sahaja berkongsi trailer drama bersiri Sweet Home yang mengisahkan tentang manusia yang bertukar menjadi ‘raksasa’ apabila dijangkiti dengan ‘virus’.

Sweet Home ini diadaptasi dari webtoon karya Kim Kan-bi dan Hwang Young-chan. Melalui trailer, kita dapat lihat mereka yang dijangkiti akan mengalami simptom mengerikan seperti hipotermia, hidung berdarah dan halusinasi pendengaran atau visual.

Adakah mereka dapat menyelamatkan diri? Saksikan dahulu trailer ini sementara menantikan drama bersiri ini ditayangkan di Netflix secara rasmi pada 18 Disember 2020.

Sementara itu, buat anda yang masih belum menonton filem The Call, anda boleh klik pautan di bawah untuk baca ulasan kami.

‘Trending’ Di Netflix, Ini 5 Sebab Kenapa Anda Patut Tonton Filem The Call

5 Drama Korea ‘Ongoing’ Yang Anda Boleh Layan Sepanjang PKPB Di Rumah

10 Drama Korea Terbaik Bertemakan ‘Time Travel’ Yang Wajib Anda Tonton


Lebih Seram Dan Banyak ‘Jump Scare’, Peminat Rumah Hantu Perlu Cabar Keberanian Di Nights of Fright 8

Setiap kali Nights of Fright dianjurkan, saya pasti tidak akan ketinggalan untuk mencuba ‘hype’ yang dibawa dan mahu mencabar diri dengan merasai sendiri rasa seram dibawa oleh Sunway Lagoon kepada pengunjungnya.

Sebelum berakhirnya Nights of Fright 8 (NOF8) pada 31 Oktober 2022, saya berkesempatan ke festival menyeramkan ini hujung minggu lalu. Bertemakan Werewolf, NOF8 ini hadir dengan 9 tarikan yang mempunyai tema berbeza dan pastinya bakal memberikan anda rasa seram tahap maksimum.

A post shared by Mimie Yuzi (@mimieyuzi)

Bagi NOF8 kali ini, 9 rumah hantu yang boleh anda terjah adalah LYCAN, The Harvest, The Hotel Deville, LUCHA LIBRE in UV3D, Sharknado, Zombie Hunters, 99 Doors, Horrorwood Studios dan Blood Shed 2.

Secara jujur, ‘vibes’ di NOF8 kali ini cukup berbeza kerana di sepanjang anda berada di sana akan berasa seram sejuk kerana ‘asap spooky’ sentiasa ada dan lebih banyak hantu berkeliaran di sana.

Kesemua rumah hantu memiliki ‘vibes’ yang berbeza dan 3 daripada 9 rumah hantu terbaik pilihan saya adalah The Harvest, The Hotel Deville dan Zombie Hunters.

Bagi anda yang belum berkesempatan untuk ke sini, apa kata anda cabar keberanian anda bersama rakan-rakan sebelum ia berakhir pada 31 Oktober ini. Pastikan anda beli tiket ‘express lane’ untuk mengelakkan anda tunggu lama dan dapatkan tiket anda di sini.


Lebih Setahun Lif Rosak, Respon Tidak Masuk Akal RapidKL Terhadap Golongan OKU Buat Netizen Berang

Sebut mengenai pengangkutan awam, pastinya orang ramai cukup tahu di mana servis pengangkutan awam ini tersedia buat semua pihak tanpa diskriminasi kepada mana-mana pihak.

Dalam pada itu, masih terdapat beberapa lokasi yang tidak mempunyai fasiliti yang lengkap dan berfungsi dalam membantu golongan OKU mengakses servis pengangkutan awam dengan mudah dan lancar.

Terbaharu, tular di Twitter apabila seorang pengguna @xXpearlyXx mengongsikan realiti yang terpaksa dilalui golongan OKU yang terpaksa memanjat tangga sambil bertongkat kiri dan kanan berikutan eskalator dan lif stesen Ampang Park yang rosak. Lebih mengejutkan, eskalator dan lif di stesen ini dilaporkan sudah setahun didapati rosak.

Escalator & Lif Ampang Park rosak sejak tahun lepas. Kesian abang OKU ni kena panjat tangga.. @MyRapidKL pic.twitter.com/07wQ9WIJ3j

Di sebalik kerosakan yang berlaku, perhatian netizen nampaknya lebih tertumpu terhadap respon @AskRapidKL yang memaklumkan agar yang mereka yang memerlukan bantuan memaklumkan pihak staf di kaunter.

Hai, lift di stesen Ampang Park masih lagi di dalam penyelenggaraan. Pelanggan boleh minta bantuan staff di kaunter. Staff boleh bantu.

— Ask Rapid KL (@AskRapidKL) May 18, 2022

Respon yang diberikan nyata membuat para netizen berang dan bingung memikirkan solusi yang boleh dilakukan para staf dalam membantu individu OKU memanjat tangga yang tinggi. Tidak kurang juga bertanyakan sama ada kaunter staf tersedia di tingkat atas atau pada tingkat bawah dalam membolehkan golongan OKU mendapatkan bantuan.

Apa staff boleh buat? Angkat orang tu ke atas ke? Huhu https://t.co/ACeSDJlhPS

— Anak Masnan (@alikerinting) May 19, 2022

Nak suruh staff buat apa? https://t.co/mnYC3Vm5Zk

Hahahaha minta staff tolong dukung ke camne? https://t.co/Lu9zAi3KN5

Sehubungan dengan itu, para netizen mengharapkan agar pihak admin Rapid KL tampil dengan jawapan yang lebih buat untuk bacaan para netizen serta mengharapkan eskalator dan lif di stesen Ampang Park segera dibaiki dalam membantu golongan OKU dan warga emas mengakses pengangkutan awam dengan mudah.

Tular pada minggu ini apabila wanita ini menerima sekumpulan tetamu yang tidak dikenali datang beraya sebelum mendapati beg tangannya diselongkar.

Didakwa Selongkar Beg Tuan Rumah Sewaktu Datang Beraya, Wanita Ini Kongsi Insiden Yang Berlaku

Tertunggak Yuran ‘Maintenance’ Punca Dihalang Masuk Rumah, Awal Ashaari Mengaku Alih Palang Pagar


Lebih Tinggi Dari Menara Eiffel, Kenali Jambatan Tertinggi Di Dunia

Umpama merentasi awan, itulah gambaran paling dekat boleh diberikan jika anda melalui Jambatan Millau yang terletak di bahagian Selatan Perancis ini. Jambatan Millau atau di dalam bahasa Perancis disebut Viaduc de Millau ini telah dinobatkan sebagai jambatan paling tinggi di dunia. Dengan ketinggian keseluruhan setinggi 2460 meter, secara langsung Jambatan Millau ini telah melebihi ketinggian Menara Eiffel di Perancis.

Jambatan tertinggi di dunia ini dibina bagi memudahkan perjalanan dari bandar Paris ke Barcelona. Sebelum jambatan ini dibina, pengguna yang menggunakan jalan daripada Sepanyol ke Paris terpaksa mengharungi kesesakan trafik di kawasan Lembah Tarn berdekatan bandar Millau yang sering berlaku terutamanya pada cuti musim panas. Disebabkan perkara ini, rancangan untuk membina jambatan ini dimulakan.

Jambatan Millau merupakan jambatan jalan yang bersanggahkan kabel, projek pembinaan jambatan ini dirancang oleh seorang juruteknik Perancis bernama Michel Virlogeux dengan kerjasama seorang arkitek dari Britain, Lord Foster. Yang uniknya, reka bentuk Jambatan Millau dilengkapi dengan kaca telus cahaya yang aerodinamik berfungsi untuk melindungi kenderaan dari diterpa angin kuat.

Jambatan Millau mula dibangunkan pada 16 Oktober 2001 dan siap dibina pada 14 Disember 2004, namun secara rasminya jambatan ini dibuka kepada umum adalah pada 16 Disember 2004. Untuk membangunkan jambatan tertinggi di dunia ini, ia mengambil masa lebih kurang 3 tahun sahaja untuk siap dibina sepenuhnya.

Jika anda mahu bergerak dari Paris ke Barcelona, memilih jambatan paling tinggi di dunia ini sebagai laluan adalah satu pengalaman yang tak wajar dilepaskan.

BACA JUGA: Hong Kong Bakal Membuka Jambatan Laut Terpanjang Di Dunia Pada Tahun Ini


6 ‘TikTok Challenge’ Viral Yang Dilaporkan Pernah Ragut Nyawa Dan Mencederakan Orang

Kepada pengguna tegar TikTok, anda mesti mengetahui tentang lubuk kepada trend viral menerusi platform tersebut. Namun, sebahagian trend atau cabaran yang dilakukan adalah bahaya dan mampu meragut nyawa seseorang.

Meskipun begitu, masih ramai yang mencubanya walaupun dilihat merbahaya dek kerana ingin mencuba sesuatu yang baharu dan mencabar. Ini enam TikTok Challenge viral yang dilaporkan pernah meragut nyawa dan mencederakan diri.

‘Blackout Challenge’ ini merupakan trend bahaya yang melibatkan seseorang itu cuba untuk mencekik diri mereka sendiri sehingga tak sedarkan diri untuk rasa high. Cabaran ini sememangnya boleh menyebabkan kecederaan yang serius serta membawa maut dan dikhabarkan ramai remaja yang menjadi mangsa.

Namun begitu, sukar untuk tahu jumlah sebenar individu yang telah menjadi mangsa cabaran ‘Blackout Challenge’ ini kerana kebanyakan kes tidak dilaporkan.

Menurut Independent.uk, cabaran ini telah dikaitkan dengan kematian 20 kanak-kanak dalam masa 18 bulan. Bagaimanapun, berdasarkan sejumlah laporan beberapa tahun lalu memperlihatkan kanak-kanak merupakan peserta terbesar dalam cabaran tersebut.

Cabaran pecahkan tengkorak atau lebih dikenali sebagai Skull Breaker Challenge telah wujud pada tahun 2020. Ia melibatkan dua individu cuba untuk jatuhkan orang lain dan memastikan mangsa mereka jatuh dan kepalanya terhantuk ke lantai dengan menendang kaki mangsa mereka.

Prank ini jelasnya boleh menyebabkan seseorang itu mengalami gegaran otak, retak atau meninggal dunia. Trend ini mendapat perhatian ramai selepas beberapa laporan mengenai kecederaan yang dialami selepas membuat cabaran ini.

Trend viral ini dikatakan telah menyebabkan kecederaan di New Jersey, Miami, Arizona dan Mexico. Lebih teruk lagi, ada laporan pada tahun 2020 di Brazil yang melibatkan pelajar berusia 16 tahun meninggal dunia dek kerana prank itu.

Cabaran duit syiling ini dibuat dengan meletakkan duit syiling di antara pengecas fon dan soket elektrik untuk menghasilkan percikan api. Bukan sahaja bermain dengan api, ia juga boleh menyebabkan renjatan elektrik, kebakaran dan kerosakan harta benda.

Jika anda bernasib malang, berkemungkinan besar badan akan melecur teruk dan lebih teruk lagi boleh mendorong kepada maut. Sejak trend viral ini tular pada tahun 2020, ibu bapa di negara seperti Amerika Syarikat mula mengambil langkah drastik dalam membendung tindakan merbahaya oleh anak mereka.

Ini satu lagi trend di TikTok yang menyebabkan ramai pula jadi chiropractor. Ramai orang telah cuba untuk membuat cabaran ini dengan memusingkan belakang badan individu lain secara paksa atau menggunakan perabot bagi mendengar bunyi ‘letupan’ tulang’.

Trend yang mula popular pada tahun 2021 ini telah menyebabkan segelintir orang mempunyai kecederaan yang teruk kerana tidak dibuat dengan betul. Jika dibuat oleh profesional anda akan merasa lega pada bahagian tersebut, tetapi sebaliknya boleh berlaku iaitu lumpuh.

Cabaran garam yang mula popular pada tahun 2020 ini melibatkan seseorang itu makan garam dalam kuantiti yang banyak pada jangka masa yang singkat.

Jika lihat pada platform TikTok, ramai remaja yang cuba untuk buat cabaran ini dengan mengambil botol garam dan tuangkan ke dalam mulut.

Menurut pakar, cabaran ini boleh menyebabkan dehidrasi, ketidakseimbangan elektrolik dan kerosakan buat pinggang.

Salah satu cabaran yang paling merbahaya adalah melibatkan cecair mudah terbakar seperti menggosok alkohol atau petrol ke badan seseorang lalu dinyalakan api.

Matlamat cabaran ini adalah untuk memadamkan api dengan pantas tetapi ia boleh menyebabkan lecur yang teruk, kecacatan kekal dan juga kematian.

Bagaimanapun, majoriti insiden melaporkan para peserta cabaran ini telah gagal memadamkan api dalam tempoh yang singkat sekaligus menyebabkan kecederaan serius pada badan mereka.

Diharapkan para ibu bapa mengambil berat dengan cabaran-cabaran trend yang mungkin merbahayakan anak-anak mereka. Tiada gunanya untuk menyesal kemudian hari jika berlaku kecacatan kekal atau kecederaan serius yang boleh menjejaskan masa depan.


Lebih Utamakan Bulan Madu, Nelydia Senrose Fail Rayuan Selepas Diperintah Bayar RM89,144.03

Baru-baru ini pelakon terkenal tanah air, Nelydia Senrose telah memfailkan rayuan atas keputusan Mahkamah Sesyen Kuala Lumpur yang memerintahkan beliau untuk membayar RM89,144.03 kepada syarikat kosmetik, Chriszen Malaysia Sdn Bhd.

Perkara tersebut susulan atas kemenangan syarikat kosmetik berkenaan dalam kes saman terhadap pelakon tersebut beberapa bulan yang lalu. Menurut laporan Sinar Harian, Nelydia menjelaskan bahawa Hakim Mahkamah Sesyen telah melakukan kesilapan terhadap fakta kes tersebut di mana Perjanjian Duta Jenama yang bertarikh 21 Disember 2018 telah pun dipenuhi.

Difahamkan, pihaknya masih dalam tempoh untuk menyempurnakan terma perjanjian yang belum tamat tempoh. Menerusi rayuan yang telah difailkan di Mahkamah Tinggi pada 26 Oktober yang lalu, perayu atau nama sebenarnya Nik Zaris Nelydia Nik Sen telah mengatakan keputusan yang dibuat adalah atas kekhilafan hakim itu sendiri.

Demikian kerana hakim tidak memberikan pertimbangan yang sepatutnya walaupun perayu sudah melaksanakan kewajipannya dalam perjanjian yang dimeterai.

Kekhilafan tersebut termasuklah perayu harus membayar ganti rugi pada majlis responden kerana perayu gagal menghadirkan diri ke suatu acara sedangkan perayu sudah pun memberi notis pemberitahuan beliau tidak dapat hadiri majlis tersebut malah, notis tersebut telah diterima oleh syarikat tersebut.

Menurut hakim Mahkamah Sesyen, Shamsudin Abdullah berkata keputusan dibuat selepas mendapati pelakon tersebut tidak ikhlas dalam melaksanakan tugasnya apabila beliau mengutamakan bulan madu perkahwinanya daripada mematuhi perjanjian sebagai duta jenama tersebut.

“Mahkamah mendapati defendan lebih mengutamakan bulan madu perkahwinannya daripada mematuhi perjanjian duta jenama berkenaan.

“Oleh itu, mahkamah mendapati alasan sebenar mengapa beliau tidak menghadiri acara pelancaran produk Chriszen adalah kerana bulan madu dan bukan kerana plaintif (Chriszen) tidak memberi notis secukupnya,” katanya.

Baca juga perkongsian kami yang menarik pada minggu ini pada pautan di bawah.

Comel Tetapi Garang, Video Kucing Marah Bila Dimandikan Ini Raih Sejuta Tontonan

14 Tahun Berlalu, ‘Peragut’ Terharu Aksinya Bersama Wan Maimunah Masih Diingati

Kenali Han Ji-sung, Idol K-pop Yang Pernah Menetap Dan Belajar Di Malaysia


Lebuh Raya Di Jepun Yang Rosak Teruk Akibat Gempa Bumi Siap Dibaiki Kurang 16 Jam

Satu gempa bumi kuat berukuran pada 7.4 skala Richter di timur laut Jepun lewat malam Rabu lalu telah menyebabkan tiga orang maut dan lebih 180 lagi cedera di 12 wilayah.

Kejadian itu juga telah menyebabkan banyak jalan raya yang rosak sehingga menyukarkan pergerakkan orang awam. Salah satu lebuh raya yang terjejas ialah Tohoku Expressway yang terpaksa ditutup kepada orang ramai kerana sudah berlaku keretakkan sepanjang 100 meter.

【通行止め解除情報】（15:30時点）

昨夜23:36から地震のため通行止めを実施しておりましたが、先ほど東北道全線解除となりました。大変ご迷惑をおかけしました。応急復旧での解除となっております。走行には十分お気をつけください。なお、常磐道は引続き作業中です。

— NEXCO東日本（東北） (@e_nexco_tohoku) March 17, 2022

Bagaimanapun, NEXCO (Nippon Expressway Company), syarikat yang bertanggungjawab menyelenggara lebuh raya di sekitar Jepun telah mengejutkan pengguna internet seluruh dunia.

Ini kerana syarikat tersebut mengambil masa yang sangat singkat untuk membaiki permukaan lebuh raya yang rosak itu. Kerosakan dipercayai mula berlaku pada pukul 11.36 malam Rabu (semasa gempa bumi berlaku) dan kerja-kerja baik pulih pula sudah siap kira-kira pukul 3.30 petang pada keesokkan harinya.

Ciapan syarikat penyelenggara lebuh raya itu ternyata membuatkan warganet berasa kagum kerana dalam masa 15 jam 54 minit sahaja, lebuh raya tersebut boleh digunakan semula buat orang ramai untuk sementara waktu ini.

Walaupun syarikat penyelenggara tersebut berjaya membaik pulih dalam masa yang singkat, mereka tetap mengucapkan permintaan maaf atas kesulitan yang berlaku walaupun insiden itu terjadi disebabkan bencana alam.

Super quick fixed of earthquake damage of highway asphalt in 16hrs. 👏🙂 One of the coolest things in Japan. Ppl can go and drive during this coming long weekend. Also domestic transport. https://t.co/LXQdURygCI

— Дзен-Аку 🇺🇦 (@zen_aku3000) March 18, 2022

It took 15 hrs for them to fix this hut over here its been 3 months and they haven’t fixed the erosion issue great https://t.co/9GDLLvptbM

Absolutely incredible! Amazing. So efficient. That's incredible!Had this been in Northumberland @N_landCouncil wouldn't have fixed the previous quake's damage! https://t.co/pPyXNyj2ao

— #NoWarPlease #StopTheWar 𝔣𝔬𝔲𝔯𝔮 ♿ (@FourQ) March 18, 2022

If Japan can be proud of one thing it’s the incredibly speedy constructions https://t.co/oIjknlf0E7

Sebelum ini Jepun pernah membaiki jalan runtuh sedalam 30 meter dalam masa 48 jam sahaja. Klik pautan di bawah untuk baca lebih lanjut.

Jepun Ambil Masa 48 Jam Sahaja Baiki Jalan Runtuh Sedalam 30 Meter

Kisah Konvoi Maharaja Jepun Berhenti Untuk Beri Laluan Kepada Ambulans Dalam Kecemasan

Rakyat Jepun Panik, ‘Batu Pembunuh’ Dihuni Iblis Berumur 1,000 Tahun Terbelah Dua


Lebuh Raya Pertama Kelantan Kini Dibuka

Lebuh raya pertama Kelantan dibuka untuk laluan kenderaan orang ramai semalam. Lebuh raya pakej pertama 1B Pasir Hor ke Kadok ini dikawal selia oleh Majlis Pembangunan Wilayah Ekonomi Pantai Timur (ECERDC) dan Jabatan Kerja Raya (JKR).

Projek yang bernilai RM1.8 juta ini terdiri daripada 3 fasa sepanjang 73 kilometer dan dikelaskan sebagai lebuh raya gred R5 dengan kelebaran minimum 3.5 meter dan berketinggian 6 meter dari aras tanah. Pembinaan lebuh raya ini dikatakan sebagai lebuh raya mesra pengguna yang turut memberi ruang kepada pesawah dengan lima terowong kecil atau vehicular box culvert (VBC).

Dua lagi projek sedang dibina iaitu projek 2A sejauh 6.4 kilometer yang dijangkakan siap pada November ini dan pakej 2B dari Ketereh ke Kok Lanas sejauh 7 kilometer. Untuk pengetahuan, kedua-dua projek ini diusahakan oleh Syarikat Kontraktor Chengal Jati.


Lebuh Raya Tanpa Tol Adalah Perkara ‘Mustahil’ Menurut Tun Mahathir

Perdana Menteri, Tun Dr Mahathir Mohamad menegaskan bahawa jika kutipan tol tidak dijalankan, maka pihak kerajaan mungkin akan menaikkan harga petrol.

Menurut Tun Mahathir, ianya merupakan sesuatu yang mustahil untuk membina lebuh raya tanpa mengenakan kutipan tol dan manifesto pilihan raya Pakatan Harapan sebelum ini yang terkandung akan pemansuhan tol ditentang oleh beliau.

“Kami mewujudkan manifesto itu dengan memikirkan bahawa kami tidak akan menjadi kerajaan. Sekarang kami adalah kerajaan dan manifesto ini merupakan beban yang besar.”

“Tetapi pada masa itu, saya menentang. Saya tahu, untuk mengadakan laluan percuma… ia tidak boleh (dilakukan). Satu-satunya cara untuk mengadakan laluan percuma dan tiada tol adalah dengan menaikkan harga petrol,” katanya kepada Bernama dan RTM di akhir Perhimpunan Pemimpin-pemimpin ASEAN di sini pada Khamis.

Akan tetapi, untuk memberikan kemenangan buat Pakatan Harapan, beliau merasakan jika ingin memberikan laluan lebuh raya percuma tanpa tol, cara yang terbaik adalah dengan menaikkan harga petrol.

Tambahnya, jika kerajaan memansuhkan tol dan menaikkan harga petrol, ianya akan turut melibatkan rakyat yang tidak menggunakan lebuh raya yang juga perlu membayar harga petrol yang naik.

Tun Mahathir sebelum ini berkata kerajaan Pakatan Harapan (PH) perlu menyemak semula beberapa perkara yang diikrarkan oleh sebab sebahagiannya akan mengakibatkan kerugian yang sangat besar jika dilaksanakan.

Bagi anda di luar sana, adakah anda setuju untuk menghapuskan tol tetapi menaikkan harga petrol sedia ada?


Lebuhraya Baru Pantai (NPE) Sudah Dipasang Terminal Kad Sebagai Persediaan Sistem Pembayaran Terbuka

Lebuhraya Baru Pantai (NPE) nampaknya telah pun mula menempatkan terminal kad pembayaran di plaza tol sebagai persediaan untuk pelancaran sistem bayaran terbuka bagi pembayaran tol akan datang.

Menerusi laporan Soyacincau, mereka berjaya menemui terminal kad pembayaran di salah satu laluan yang didedikasikan untuk TNG ketika berada di Plaza Tol PJS5 lebuhraya menghala ke Petaling Jaya.

Berdasarkan gambar yang dikongsikan, terminal kad pembayaran itu telah pun ditempatkan bersebelahan sistem pembayaran Touch n’ Go. Setakat ini, terminal kad pembayaran ini sudah dihidupkan namun belum diaktifkan bagi urusan pembayaran tol.

Mesin itu bagaimanapun sedia memaparkan logo pengeluarnya, PAX Technology yang berpengkalan di Shenzhen, China. Dengan membuat carian mendalam, terminal kad pembayaran ini dinamakan IM30 yang mana menyokong pelbagai jenis pembayaran secara tanpa sentuh.

Malah, terdapat kamera kecil yang juga berfungsi untuk mengimbas kod QR bagi tujuan pembayaran. IM30 ini datang dengan skrin 5-inci beresolusi 720P serta mempunyai keterangan setinggi 600nits bagi memastikan paparan boleh dilihat dengan jelas pada setiap masa.

Dengan adanya ciri kamera sudah pasti membuka peluang untuk plaza tol menyokong secara langsung perkhidmatan eWallet berasaskan QR dan aplikasi perbankan sebagai pilihan pembayaran kelak.

Secara umumnya, pemasangan terminal kad di Lebuhraya Baru Pantai untuk pembayaran tol bukanlah suatu yang mengejutkan kerana dalam tempoh dua bulan setengah lagi sepatutnya sistem pembayaran terbuka sudah berjalan seperti yang dirancangkan.


‘Lebuhraya Ke Neraka’ Karya Mamat Khalid Yang ‘Deep’ Dan Pasti Akan Buat Anda Sentap

Ahad lalu, kami mendapat undangan untuk ke tayangan filem Lebuhraya Ke Neraka arahan direktor terkemuka negara, Mamat Khalid. Pertama kali melihat poster dan trailer filem ini, saya mengagak ini mungkin tipikal filem seram tempatan atau perlumbaan di mana genre ini memang menjadi pilihan direktor tempatan; selain filem cinta.

Saya menonton filem ini dengan clear mind sebab sebelum undangan untuk filem ini, jujur saya cakap saya tidak pernah dengar mengenai filem ini. Tetapi sebab ianya filem Mamat Khalid, saya juga bayangkan mungkin ini filem seram komedi macam filem Hantu Kak Limah. Apa-apapun, teman layankan dulu filem ini yob.

Jalan cerita filem seram arahan Mamat Khalid ini mengisahkan tentang sekumpulan anak-anak muda yang suka mengembara dengan motor berkuasa tinggi. Ketika dalam satu konvoi ke Betong Siam bersama ketua mereka, Bob(Awie) konvoi mereka dilanda mala petaka dan Bob selaku ketua perlu mencari jalan penyelesaian.

Jadi selepas habis menonton filem ini, apa yang saya dapat rumus adalah filem ini memang ‘lain macam’ dan berpendapat Lebuhraya Ke Neraka ini sebenarnya antara karya hebat Mamat Khalid. Mari kita lihat breakdown filem ini dari sudut pandangan saya.

1. Filem ini ambil masa 6 tahun sebelum diluluskan

Filem berkaitan agama ini tidak boleh buat main. Jadi Mamat Khalid memang ambil berat perkara ini. Untuk filem Lebuhraya Ke Neraka, skrip filem ini dihalusi oleh Mufti Perak terlebih dahulu, mengambil pandangan tentang apa yang boleh dan apa yang tidak boleh. Selepas mendapat lampu hijau, barulah Mamat Khalid meneruskan pengambaran filem ini.

Mamat Khalid sendiri turut hadir semasa tayangan ini dan beliau bercerita yang jadi lambat filem ini ditayangkan di pawagam adalah kerana beliau perlu turun naik Lembaga Penapisan Filem (LPF) untuk proses meluluskan filem ini. Walaupun mengambil masa yang lama, tetapi Mamat Khalid berpuas hati kerana walaupun perlu membuang beberapa scene yang agak ‘keras’, filem beliau tidak lari dari visinya yang asal.

2. Filem spiritual yang relevan kepada masyarakat

Kredit kepada Mamat Khalid kerana berjaya menghasilkan sebuah filem yang berjaya buat penonton sentap. Lebuhraya Ke Neraka sarat dengan mesej-mesej dakwah yang mild tetapi tajam terus ke hari. Terutamanya pada watak Shah Jazle dan Miera Liyana. Rasanya ramai anak muda yang boleh relate hidup anda dengan kehidupan pasangan ini.

Mamat Khalid menimbulkan pelbagai persoalan yang pasti akan buat anda berfikir selepas habis menonton filem ini. Apa akan anda lakukan sekiranya syaitan datang menggoda di saat hujung nyawa? Cukupkah amalan kita untuk kita masuk ke syurga? Ini cara Mamat Khalid berdakwah kepada penonton yang beliau beri secara halus tetapi tajam dalam filem ini.

Sebelum cerita-cerita komedi arahan beliau sebelum ini, Mamat Khalid memang hendak buat filem serious sebegini kerana filem serious ini adalah genre filem yang paling dekat di hati abang Mamat. Lebuhraya Ke Neraka adalah filem serious pertama Mamat Khalid.

Sebelum munculnya Tyson lakonan Khir Rahman, filem ini bagi saya mendatar dan bosan. Tetapi itu perkara biasa kerana setiap filem perlukan fasa character development. Kalau ada orang yang tidak sabar, terus dia kata filem ini bosan dan tak best.

Tetapi itu semua berubah apabila Khir Rahman muncul. Persembahan Khir Rahman dalam ini memang sangat hebat. Kebanyakkan babak antara Bob dan Tyson pastinya akan buat anda terfikir sejenak kembali segala dosa masa silam anda dan mampukan anda melawan Tyson andai beliau datang di saat hujung nyawa? Nak tahu siapa itu Tyson? Kenalah tonton filem ini.

Boleh kata Khir Rahman adalah tulang belakang filem ini. Tanpa beliau, filem ini pastinya akan lebih suram dan membosankan. Mamat Khalid memang percayakan kebolehan Khir untuk bawa watak Tyson ini dan beliau melakonkan dan menjiwai watak Tyson seperti beliau pernah jumpa Tyson sebelum ini. Kalau ada ketegori filem dan Khir Rahman tidak menang apa-apa, gelaplah masa depan perfileman negara.

4. Muzik latar oleh Space Gambus Experiment

Kumpulan muzik Space Gambus Experiment ini memang memberi definasi baru kepada muzik latar perfileman tempatan. Filem-filem tempatan lain boleh jadikan filem Lebuhraya Ke Neraka ini sebagai reference untuk perkara ini. Menurut Mamat Khalid, muzik latar ini dibuat Space Gambus Experiment khas untuk filem ini.

Sebab itu setiap adegan dalam filem ini moodnya naik disebabkan muzik latar yang banyak main peranan. Filem-filem hebat Hollywood semua mengambil berat tentang muzik latar kerana tanpa muzik latar, filem pastinya akan mendatar. Kudos Mamat Khalid kerana mengetengahkan bakat Space Gambus Experiment. Moga mereka dapat berkarya lagi dalam filem-filem tempatan yang akan datang.

5. Tribute kepada filem-filem epik era 70-80an

Semasa sesi bual bicara, barulah tahu Mamat Khalid ini peminat filem karya Stanley Kubrick. Begitu juga dengan Aziz M. Osman yang turut bersama dalam sesi bual bicara. Dalam filem ini, Mamat Khalid berkata beliau berjaya membuat tribute kepada filem-filem hebat yang beliau lihat sewaktu zaman muda dahulu.

Paling ketara adalah watak roh kembar dalam filem ini. Kalau anda peminat filem seram The Shining, pasti tahu berkenaan kembar ini kan? Begitu juga dengan framing beberapa adegan filem ini. Kalau anda terjemahkan terus tajuk filem ini, ianya terus bermaksud highway to hell, juga tribute kepada tajuk-tajuk filem era 70an dan 80an. Mungkin selepas ini Mamat Khalid hendak buat filem Tangga Ke Syurga (Stairway to Heaven) pula?

Ini adalah filem paling deep Mamat Khalid yang penuh dengan nilai positif. Dan saya pasti, pasti ramai yang akan terkesan selepas menonton filem ini. Bagus juga filem ini keluar sebelum Ramadhan. Peluang untuk semua kembali muhasabah diri sebelum kita melangkah ke bulan Ramadhan.

Kalau anda hanya lihat trailer sahaja, tidak cukup kerana trailer filem ini hanya fraction kepada filem ini dan langsung tidak menceritakan filem ini secara penuh. Tontonlah filem ini di pawagam. Tiada rating untuk filem Mamat Khalid ini kerana anda anda terkesan, maka naiklah rating filem ini di hati anda. Yang pasti, filem ini ratingnya tinggi di hati saya.

P/S : Terima kasih kepada pihak Sisi Seni  dan Veedo kerana sudi menjemput kami untuk acara bual filem ini. Semasa perkongsian ini barulah tahu betapa hebatnya filem ini kerana banyak hint yang Mamat Khalid letak sepanjang filem ini untuk buat anda cari dan fikir.


Lebuhraya Persisiran Pantai Barat Dari Persimpangan Kampung Lekir Ke Beruas Mula Dibuka

Nampaknya pengguna jalan raya yang melalui Kampung Lekir dan Beruas berpeluang menjimatkan masa melalui Lebuhraya Persisiran Pantai Barat (WCE) yang baru sahaja dibuka malam tadi.

Jajaran seksyen 9 dan 10 sepanjang 45 kilometer ini bakal dilaporkan bakal menjimatkan masa perjalanan pengguna jalan raya selama 30 minit dari Kampung Lekir ke Beruas. Selain itu, pembinaan lebuh raya ini dilihat sebagai salah satu cara untuk mengurangkan kesesakan Lebuhraya Utara-Selatan.

Untuk pengetahuan, lebuhraya yang menelan kos RM917 juta ini dilengkapkan dengan lima persimpangan iaitu Kampung Lekir, Sitiwan, Sitiawan Utara, Changkat Chermin dan Beruas. Lebih menarik, pembukaan lebuhraya ini tidak dikenakan tol buat sementara waktu membolehkan para pengguna menjimatkan kos perjalanan dan masa.

Pada 31 Mei lalu, jajaran seksyen 8 ini sudahpun dibuka menghubungkan persimpangan Hutan Melintang ke Teluk Intan.

Kami kongsikan kepada anda beberapa lagi artikel berkaitan lebuh raya. Klik pautan dibawah untuk membacanya.

Touch ‘n Go PayDirect Kini Tersedia Di Lebih Banyak Lebuh Raya Termasuk LDP

Jerman Sudah Buka Sebahagian Daripada 100 KM Lebuh Raya Basikal


‘Saya Bukan Pakar’, Tetapi Bagaimana Lelaki Ini Mampu Menulis Dalam Bidang Ortopedik

Ini berita baik kepada mereka yang tidak tahu mahu tulis buku apa.

“Bukan pakar tidak mengapa, asalkan ilmu itu betul.”

Saya menjadikan cerita Lee Beadling sebagai jawapan kepada mereka yang tidak menulis atas alasan, “Saya bukan pakar”.

Cerita ini saya sampaikan sejak tahun 2005 sehingga hari ini.

Dr. Stuart E Fromm merupakan seorang doktor. Antara hasil penulisan beliau dibantu oleh seorang yang bukan pakar bernama Lee Beadling.

Lee Beadling merupakan seorang penulis bebas yang tersohor di Amerika Syarikat.

Salah satu artikelnya yang menarik perhatian pembaca bertajuk ‘Man With The Baby’.

Kisahnya sungguh unik yang menggambarkan bagaimana dia menjadi seorang penulis bebas yang dikenali pakar dalam bidang kesihatan dan perubatan, khususnya dalam bidang ortopedik.

Tetapi dia bukanlah seorang doktor dan tiada apa-apa kelulusan dari mana-mana institusi perubatan dunia yang mengesahkan kelayakannya.

Apabila menamatkan pengajian di kolej, dia bekerja sebagai penulis staf di sebuah majalah, Orthopedics Today.

Dia tidak mempunyai apa-apa pengalaman dalam bidang tersebut dan pada masa yang sama tidak meminatinya.

Beadling tetap mahu menulis, ketika itu dia telah berumah tangga dan baru bergelar ayah.

Dia mempelajari ilmu ortopedik dengan menghadiri konferen, mendengar ucapan-ucapan mereka, membaca kertas kerja mereka, menyoal mereka dan merujuk kepada bahan bacaan lain seperti kamus perubatan Dorland.

Lima hari seminggu dikhususkan untuk mendapatkan maklumat-maklumat tentang kajian terbaru dan perubatan serta mencari berita-berita dari sumber kerajaan dan agensi lain yang berkaitan dengan bidang ortopedik.

Hari ini sebagaimana digambarkannya, “Saya dikenali dan dihormati oleh mereka dan ada yang meminta saya menuliskan ucapan untuk mereka.”

Beadling berhenti dan menjadi penulis bebas bukan sahaja untuk majalah Orthopedics Today, pada masa yang sama terdapat badan-badan berkaitan memintanya menulis tentang bidang tersebut bagi tujuan kenyataan akhbar.

Tuan dan puan dapat menjadi Lee Beadling dalam acuan sendiri.

Ada seorang yang seperti Lee Beadling, bekas kakitangan awam, jawatan terakhir sebagai kerani senior di JPJ. Beliau seorang ibu bernama Puteri Nur, penulis buku Pramatang. Buku pun sudah diulang cetak dan disarankan oleh pakar untuk bacaan ibu-bapa.

Kemahuan mengatasi situasi asalkan mahu (dorongan) dan tahu (ilmu yang betul).

Jika ini berita baik, hadiahkan share agar ramai dapat inspirasi.


Lee Chong Wei Antara Pengguna Terawal Basikal Buatan YONEX Berharga RM28,000

Ada satu rasa teruja bilamana sebuah jenama pengeluar raket badminton terkenal, YONEX mula menceburi bidang pembuatan basikal.

Tidak pasti apa mimpi yang membuatkan YONEX mahu menceburi bidang sukan ini. Namun, jika anda mempunyai kepakaran di dalam teknologi serat karbon, rugi rasanya jika kepakaran itu digunakan untuk satu kepentingan sahaja.

Untuk pengehauan anda, YONEX mula menceburi bidang pembuatan basikal sejak beberapa tahun yang lalu. Kini di dalam katalog Yonex, mereka mempunyai lima buah basikal dengan kesemuanya hadir dengan teknologi moden yang membantu penunggang untuk bergerak lebih pantas.

Yonex juga dikatakan sudah menaja pelbagai pasukan profesional di Jepun. Selain itu, basikal keluaran Yonex juga dikatakan sudah dipamerkan di pelbagai jenis pameran dan kini sedang giat dipromosikan.

Di Malaysia pula, orang yang bertanggungjawab memberi pendedahan kepada umum mengenai basikal keluaran YONEX adalah Datuk Wira Lee Chong Wei. Mengikut gambar yang tular di media sosial, Chong Wei kelihatan memakai basikal keluaran YONEX jenis AEROFLIGHT yang mempunyai berat 836 gram dan berharga hampir RM30,000.

Tidak pasti adakah basikal ini dibeli oleh Chong Wei atau pun diberi secara percuma kepada bekas pemain nombor satu dunia tersebut. Namun di dalam satu temubual bersama wartawan Astro Arena pada bulan Mei tahun ini, Chong Wei mendedahkan bahawa dia sedang menunggu ketibaan basikal baharunya ini.

Selain daripada AEROFLIGHT, jenama yang bertapak dari tahun 1946 ini ada mengeluarkan basikal lain jenis CARBONEX, CARBONEX DISC, CARBONEXHR dan yang terakhir sekali adalah CARBONEX HR DISC, basikal paling mahal keluaran YONEX yang mencecah sehingga RM44,000 untuk badan sahaja.

Kini YONEX tidak lagi tertumpu kepada sukan seperti Badminton mahupun Tennis. Syarikat yang sudah berumur 75 tahun ini kini sedang menceburi bidang sukan golf dan papan luncur salji. Mungkin selepas itu YONEX akan berkembang jauh lagi dalam industri sukan dan berdiri setaraf dengan jenama-jenama besar yang lain.

Benarkah Lee Chong Wei memiliki jumlah aset bernilai RM300 juta? Untuk bacaan lanjut, klik pautan di bawah.

Benarkah Lee Chong Wei Memiliki Jumlah Aset Bernilai RM300 Juta?

Menang Di Kejuaraan Kanada 6 Tahun Lalu, Lee Chong Wei Dedah ‘Rahsia’ Kemenangannya

Datuk Lee Chong Wei Disahkan Menghidap Kanser Hidung


Lee Chong Wei Boleh Beraksi Semula Pada 1 Mei

Ikon badminton negara, Datuk Lee Chong Wei bebas untuk kembali ke gelanggang kompetitif mulai 1 Mei apabila diumumkan bahawa pergantunggan ujian doping beliau pada Ogos tahun lalu akan ditamatkan.

Ini bermakna bahawa Chong Wei mampu mengambil tempatnya dalam tiga kejohanan utama yang akan datang iaitu Piala Sudirman di Dongguan dari 10-17 Mei, Sukan SEA di Singapura pada bulan Jun dan Kejohanan Dunia di Jakarta pada bulan Ogos.

Pada 11 April, jaguh perseorangan negara itu menghadiri prosiding kes dopingnya yang didengar tiga anggota panel Persekutuan Badminton Dunia (BWF) di Amsterdam dan keputusan bakal diketahui dalam tempoh tiga minggu daripada tarikh perbicaraan.

“Pihak panel yakin bahawa ini bukan kes doping dengan niat untuk menipu”, kata anggota panel tersebut hari ini.

Panel Pendengaran Doping BWF juga menyifatkan bahawa pergantunggan selama lapan bulan itu adil dan benar untuk diambil kira pada tarikh pengambilan sampel ujian doping tersebut pada 30 April 2014.

Chong Wei, 33, digantung sementara oleh BWF sejak 11 Nov 2014 selepas didapati menggunakan bahan terlarang jenis ‘Dexamethasone’ ketika beraksi pada Kejohanan Dunia di Copenhagen, Denmark, pada Ogos tahun lalu

Keputusan mengenai ujian doping Chong Wei dikeluarkan setelah Menteri Belia dan Sukan, Khairy Jamaluddin membuat pengumuman mengenai nasib bekas No.1 dunia itu di pejabat beliau di Putrajaya hari ini.

LIKE dan FOLLOW Vocket di Facebook serta Instagram


6 Tip Ambil Gambar Sebagai Amatur Tapi Hasil Bagai Pro

Saya tak lahir terus pandai ambil gambar. Saya juga tak lahir terus kaya untuk beli ‘smartphone’ dengan kamera cantik atau kamera yang berkualiti tinggi.

Saya juga tak pergi ke mana-mana kelas fotografi. Diingatkan bahawa saya bercakap sebagai amatur, berdasarkan pengalaman saya ambil gambar travel saya bertahun-tahun dengan menggunakan pelbagai jenis kamera seperti kamera iPhone, kamera digital Canon, kamera SLR kompak/mirrorless Olympus, dan GoPro.

Kalau minat dan tak mudah putus asa, pasti hasil yang cantik akan keluar walaupun bukan jurugambar pro!

Cari sudut kegemaran anda sendiri. Eksperimentasi sangat penting. Jangan hiraukan teknik orang lain. Cuba banyak kali sampai jumpa teknik anda sendiri, bukan sekali ambil gambar hasil tak cantik terus putus asa.

Jangan segan ambil gambar guna handphone saja. Bakat itu boleh diasah asalkan mahu hasil yang baik. Rajin-rajin keluar ambil gambar. Jadi kreatif. Cari sudut dan teknik sendiri. Rajin-rajin baca buku yang patut.

Orang yang pandai ambil gambar ini biasanya betul minat untuk ambil gambar.

Kalau cuma minat gambar cantik tapi tak minat nak menjiwai fotografi itu sendiri, hasil gambar juga akan menunjukkan betapa anda tak menjiwai fotografi. Macamana nak menjiwai?

Keluar ambil gambar dan banyakkan baca tips dari jurugambar yang lebih professional, bukan banyakkan beli kamera(melainkan sudah pro).

3. Perhatikan di mana sumber pencahayaan

Ini sangat penting. Kalau matahari di belakang subjek dalam gambar, subjek akan kelihatan gelap. Sebaliknya, kalau menghadap sumber cahaya tak kira semulajadi atau tak, gambar akan jadi terang dan jelas.

Pendek kata, jangan membelakangkan cahaya, melainkan anda memang nak gambar anda penuh bayang-bayang dan kegelapan, sedangkan ambil gambar waktu malam pun kita nak guna ‘flash’ ataupun cari sedikit sumber cahaya.

Baca: Lelaki Ini Melihat Awan Daripada Sudut Berbeza dan Hasilnya Sangat Tip Top!

Kadang-kadang berdiri di tepi “frame” adalah lebih baik. Juga, edit itu perlu, tapi tak perlu berlebihan hingga lari dari gambar asal yang kita tangkap.

4. Praktikkan Peraturan Pertiga atau Rule of Thirds’

Iaitu meletakkan orang/apa saja subjek dalam gambar atas 2 garisan tegak dan 2 melintang imaginasi dalam “frame” kamera/kamera telefon anda.

Contoh: Tengok gambar pertama. Saya berdiri bukan tengah-tengah tapi tepi. Kiranya bahagikan gambar ke 3 bahagian, dan letakkan orang/subjek dalam bahagian ketiga tak kira kiri atau kanan, asalkan bukan di tengah-tengah.

Orang / subjek dalam gambar akan kelihatan tidak ‘center’ tapi tak semestinya tidak cantik.

Peraturan Pertiga atau Rule of Thirds.  Biasanya kita nak berdiri tengah-tengah dalam gambar, tapi bila kita gunakan Rule of Thirds, gambar tak ‘balance’ pun boleh jadi cantik, terutama bila ada subjek lain seperti gunung itu dalam gambar.

Contoh: Gambar kita senget, garisan ufuk tak tegak, maka kita “rotate” gambar sampai garisan ufuk itu tegak.

Sedangkan jurugambar pro pun edit gambar inikan pula yang amatur, tapi ada caranya supaya hasil pun sama dengan yang pro walaupun amatur!

Edit untuk hampir menyamakan gambar dengan apa yang kita lihat dengan mata kita, bukan untuk terus jadikan gambar tu lain habis dari yang kita tangkap.

Kadangkala “less is more”. Kebanyakan kita suka guna edit HDR secara berlebihan sehingga hilang kecantikan gambar asal. Pendek kata, edit berpada-pada banyak baiknya.

6. Bersabar dan jangan berhenti eksperimentasi!

Kita tengok gambar orang lain cantik memanjang tapi bila kita keluar ambil gambar, semua tak menjadi.

Eksperimentasi itu penting! Ambillah gambar apa saja, dari jauh atau sangat dekat seperti ini, sambil aplikasikan Peraturan Pertiga tadi.

Setiap yang berjaya pasti melalui kegagalan terlebih dahulu. Jangan takut buat silap bila ambil gambar.

Percayalah, bila anda selalu cuba, seratus atau seribu keping gambar kemudian, pasti anda dapat lihat hasilnya.

Baca lagi: 9 Tips Mengambil Gambar Yang Akan Membuatkan Gambar Anda Lebih Terangkat


Lee Chong Wei Kongsi Kisah ‘Rare’ Bagaimana Badminton Menyatukan Rakyat Malaysia

Kita akan menyambut Hari Kemerdekaan ke-62 tahun ini. Terbaharu, Dato’ Lee Chong Wei telah berkongsi di laman sosial Facebooknya tentang betapa kecewanya beliau apabila isu perkauman sengaja dibangkitkan dan ada segelintir rakyat Malaysia yang bergaduh antara satu sama lain berkaitan isu tersebut.

Menurut perkongsian tersebut, beliau berasa sedih dengan keadaan sekarang kerana disebabkan satu isu kecil yang boleh diselesaikan apabila bertolak ansur menjadi besar. Malah, ini bukanlah Malaysia yang beliau perjuangkan sebelum ini.

Nama Dato’ Lee Chong Wei tidak asing lagi dalam arena sukan kita kerana beliau berjaya mengharumkan nama negara kita di persada antarabangsa. Beliau juga berkongsi satu moment dalam hidup beliau yang masih lagi segar dalam ingatannya.

Ketika pertemuan beliau dan Lin Dan dalam perlawanan akhir Malaysian Open 2006, boleh dikatakan waktu itu beliau sudah hampir tewas dan ingin berputus asa kerana ketinggalan 7 mata di belakang.

Adakah anda tahu apa yang menyebabkan beliau bangkit untuk terus berjuang? Kerana sokongan anda, beliau bangkit dan menjadi juara agar harapan anda tidak menjadi sia-sia.

最近的社交媒体充斥着暴力和仇恨的语言，这，并不是我熟悉的马来西亚。 2006年大马公开赛决赛，我和林丹的比分来到了13-20，我落后林丹整整7分！当时的我很累很沮丧，在我濒临放弃的时候，我抬头，看到了全马来西亚人不分你我，全民同心，都在为我加油鼓励，Lee Chong Wei ,  Malaysia Boleh，这几个字围绕着整个球场仿佛劝我不要放弃！ 我爱的马来西亚真的很美。所以， 别让董总课题、爪夷文书法鉴赏这样的小问题撕裂我们， 别让那些传播种族仇恨的小人扰乱我国的秩序， 别让麻木不仁的人牵着我们的鼻子走， 别让外来的负面消息影响我们的国家，我们的人民团结。 还记得1992年当马来西亚第一次拿下汤姆斯杯冠军的时候吗？那时候的球队经理是Punch Gunalan，队长是Razif，我们还有最全面Rashid，最有战斗力的傅国强，还有搭配谢顺吉拿下关键一分的苏明强；最后一球落下，当时电视前或在Mamak档看比赛的大家相互拥抱，全民欢腾举国同庆，这就是美丽的多元种族马来西亚，不要扼杀了它的美好。 我爱我的国家，有国才有家。 明天就是831马来西亚独立日， 让我们手牵手，把马来西亚的多元美好进行到底。Tanah tumpahnya darah ku.🇲🇾 #happymerdeka2019 #wearemalaysian #spreadlovenothate #malaysiaismycountry #iamleechongwei

A post shared by  Datuk Wira Lee Chong Wei (@leechongweiofficial) on Aug 29, 2019 at 9:20pm PDT

Menurut Dato’ Lee Chong Wei, waktu beliau sudah mula ingin berputus asa, beliau melihat ke arah penyokong dan dapat melihat budak perempuan berbangsa Melayu sedang menutup mata dan berdoa untuk beliau.

Selain itu, beliau juga melihat budak perempuan berbangsa India sedang menangis dan beliau menganggap budak tersebut menangis untuknya. Malah, dilihatnya juga seorang budak lelaki berbangsa Cina yang bersorak namanya untuk terus berusaha.

Justeru itu, beliau tahu bahawa beliau tidak boleh berputus asa kerana seluruh rakyat Malaysia mendoakan kejayaannya. Bagi Dato’ Lee Chong Wei, Malaysia terdiri daripada kawan, ‘ah ne’, dan ‘heng dai’.

[Admin] Dato' Lee Chong Wei clinches the men's singles title at the Dong Feng Citroen 2016 Badminton Asia Championships after beating World No. 1 Chen Long earlier today 21-17, 15-21 & 21-13. This is a meaningful victory that came exactly one year after the sanction has lifted. Dato' LCW wishes to thank all those who has sent their wishes and believed in him from all around the world. Thank you especially to fan page Fully Support Dato Lee Chong Wei for all the amazing updates – follow them for more 👏🏼 📷: eSportsClick

A post shared by  Datuk Wira Lee Chong Wei (@leechongweiofficial) on May 1, 2016 at 2:32am PDT

Malah, Malaysia adalah tempat di mana beliau makan roti canai untuk sarapan, nasi lemak untuk makan tengahari dan char koey tiao untuk makan malam. Kepelbagaian kaum dan keharmonian yang ada menjadi kita unik sebagai rakyat Malaysia.

Diharap dengan perkongsian oleh Dato’ Lee Chong Wei dapat membuka mata anda untuk tidak mengambil perkara yang kecil dan diperbesarkan hingga boleh menggugat keamanan dan keharmonian yang telah ada sebelum ini. Kalau kita boleh bersatu ketika menyokong sukan badminton, kenapa tidak di waktu lain?

Adakah anda tahu isu apa yang sedang buah mulut rakyat Malaysia? Klik pautan di bawah untuk ketahui lebih lanjut.

Lim Kim Yew Mohon Maaf Isu ‘Hina’ Jalur Gemilang

5 Senarai Promosi Menarik Sempena Hari Merdeka Esok